cyanic-selkie/wikianc huggingface dataset:
ಡಿಜಿಟಲ್ ಕ್ಯಾಮೆರಾ
ಆಕೃತಿ ಸೆರೆಹಿಡಿಯುವ ಕ್ರಮಗಳು
ಎರಡನೆಯ ಕ್ರಮಕ್ಕೆ ಮಲ್ಟಿ-ಶೂಟ್ ಎಂದು ಹೇಳಲಾಗುತ್ತದೆ. ಏಕೆಂದರೆ ಇದರ ಸೆನ್ಸಾರ್ ಆಕೃತಿಯ ಮೇಲೆ ಲೆನ್ಸ್ ಆಪರ್ಚರಿನ ಮೂರು ಅಥವಾ ಹೆಚ್ಚು ರಂಧ್ರಗಳ ಮೂಲಕ ಛಾಯಾಚಿತ್ರ ಪಟಲವನ್ನು ಬೆಳಕಿಗೆ ಒಡ್ಡಲಾಗುತ್ತದೆ. ಮಲ್ಟಿ-ಶೂಟ್ ತಂತ್ರಜ್ಞಾನವನ್ನು ಬಳಸಲು ಹಲವು ಕ್ರಮಗಳಿವೆ. ಸಾಮಾನ್ಯವಾಗಿ ಆರಂಭದಲ್ಲಿ ಹೆಚ್ಚಾಗಿ ಒಂದೇ ಆಕೃತಿ ಸೆನ್ಸಾರ್ ಮೂರು ಫಿಲ್ಟರ್ (ಮತ್ತೆ ಕೆಂಪು, ಹಸಿರು ಮತ್ತು ನೀಲಿ) ಕೂಡಿಸಿ ಪಡೆಯಬೇಕಾದ ಬಣ್ಣದ ಮಾಹಿತಿಯನ್ನು ಪಡೆಯಲು ಸೆನ್ಸಾರ್ ಮುಂದಿನಿಂದ ಕ್ರಮವಾಗಿ ಸಾಗಿಸಲಾಗುತ್ತದೆ. ಇನ್ನೊಂದು ಮಲ್ಟಿಪಲ್ ಶೂಟ್ ಕ್ರಮ ಒಂದು CCDಯನ್ನು ಬಾಯರ್ ಫಿಲ್ಟ್ರರ್ ಜೊತೆ ಬಳಸಿತು. ಆದರೆ ವಾಸ್ತವದಲ್ಲಿ ಸೆನ್ಸಾರ್ ಚಿಪ್‌ನ ಜಾಗವನ್ನು ಲೆನ್ಸನ ಫೋಕಸ್ ಪ್ಲೇನ್‌ಗೆ ಚಲಿಸಿತು. ಇದರ ಉದ್ದೇಶ CCD ಅನುಮತಿಸುವುದಕ್ಕಿಂತ ಹೆಚ್ಚಿನ ರೆಸೊಲ್ಯುಷನ್ ಆಕೃತಿಯನ್ನು ಒಟ್ಟಿಗೆ "ಸ್ಟಿಚ್" ಮಾಡಬೇಕೆಂದು. ಮೂರನೆಯ ಆವೃತ್ತಿಯಲ್ಲಿ ಬಾಯರ್ ಫಿಲ್ಟರ್ ಚಿಪ್ ಮೇಲೆ ಇಡದೇ ಎರಡು ಕ್ರಮಗಳನ್ನು ಸೇರಿಸಲಾಯಿತು.
ಮೂರನೆಯ ಕ್ರಮಕ್ಕೆ ಸ್ಕ್ಯಾನಿಂಗ್ ಎಂದು ಕರೆಯಲಾಗುತ್ತದೆ, ಏಕೆಂದರೆ ಇದರ ಸೆನ್ಸಾರ್ ಫೋಕಲ್ ಪ್ಲೇನ್ ಉದ್ದಕ್ಕೂ ಡೆಸ್ಕ್‌ಟಾಪ್ ಸ್ಕ್ಯಾನರ್‌ನ ಸೆನ್ಸಾರ್ ಹಾಗೆ ಚಲಿಸುತ್ತದೆ. ಇದರ ಲಿನಿಯರ್ ಅಥವಾ ಟ್ರೈ-ಲಿನಿಯರ್  ಸೆನ್ಸಾರ್‌ಗಳು ಬರಿ ಒಂದು ಲೈನಿನ ಫೋಟೊಸೆನ್ಸಾರ್ ಅಥವಾ ಮೂರು ಬಣ್ಣಗಳಿಗೆ ಮೂರು ಲೈನ್‍ಗಳ ಫೋಟೊಸೆನ್ಸಾರ್‌ಗಳನ್ನು ಮಾತ್ರ ಬಳಸುತ್ತದೆ. ಕೆಲವು ಸಂದರ್ಭಗಳಲ್ಲಿ, ಇಡಿ ಕ್ಯಾಮೆರಾವನ್ನು ತಿರುಗಿಸಿದರೆ ಸ್ಕ್ಯಾನಿಂಗ್ ಪೂರ್ಣಗೊಳ್ಳುತ್ತದೆ; ಒಂದು ಡಿಜಿಟಲ್ ರೊಟೇಟಿಂಗ್ ಲೈನ್ ಕ್ಯಾಮೆರಾ ಅತಿ ಹೆಚ್ಚು ಒಟ್ಟು ರೆಸೊಲ್ಯೂಷನ್‌ನ ಆಕೃತಿಗಳನ್ನು ನೀಡುತ್ತದೆ. ಸೆರೆಹಿಡಿದ ಆಕೃತಿಗೆ ಯಾವ ಕ್ರಮವನ್ನು ಬಳಸಬೇಕೆಂದು ಆರಿಸುವುದು ಹೆಚ್ಚಾಗಿ ವಸ್ತು ವಿಷಯದ ಮೇಲೆ ಆಧಾರಿತವಿದೆ. ಒಂದು ಸಿಂಗಲ್-ಶೂಟ್ ಪದ್ಧತಿಯಲ್ಲಿ ನಡೆಯುವ ವಿಷಯವನ್ನು ಸೆರೆಹಿಡಿಯಲು ಪ್ರಯತ್ನಿಸುವುದು ಸಾಮಾನ್ಯವಾಗಿ ಸರಿಯಲ್ಲ. ಹೇಗಿದ್ದರೂ, ಹೆಚ್ಚು ಬಣ್ಣದ ಸಾದೃಶ್ಯ ಮತ್ತು ದೊಡ್ಡ ಫೈಲ್ ಗಾತ್ರಗಳು ಹಾಗು ಮಲ್ಟಿ-ಶೂಟ್ ಜೊತೆ ಲಭ್ಯವಿರುವ ರೆಸೊಲ್ಯೂಷನ್‍ಗಳು ಮತ್ತು ಸ್ಕ್ಯಾನಿಂಗ್ ಬ್ಯಾಕ್ಸ್ ಇವೆಲ್ಲವೂ ವ್ಯಾಪಾರೀ ಛಾಯಾಚಿತ್ರಗ್ರಾಹಕರನ್ನು ಆಕರ್ಷಿಸುತ್ತದೆ, ಅವರು ಸ್ಥಾಯಿ ವಿಷಯಗಳ ಮತ್ತು ದೊಡ್ಡ-ವಿನ್ಯಾಸದ ಛಾಯಾಚಿತ್ರಗಳ ಮೇಲೆ ಕೆಲಸ ಮಾಡುತ್ತಾರೆ. ಸಿಂಗಲ್-ಶೂಟ್ ಕ್ಯಾಮರಾಗಳಲ್ಲಿ ನಂಬಲಾರದ ಸುಧಾರಣೆಗಳಾಗಿವೆ ಮತ್ತು ಸಹಜವಾದ ಆಕೃತಿಯ ಫೈಲ್‍ನ ಸಂಸ್ಕರಣೆ 21ನೆಯ ಶತಮಾನದ ಆರಂಭದಲ್ಲಿ ಸಿಂಗಲ್-ಶೂಟ್, CCD-ಆಧಾರಿತ ಕ್ಯಾಮೆರಾಗಳನ್ನು ಪೂರ್ಣವಾಗಿ ಪ್ರಬಲಗೊಳಿಸಿತು, ಹೆಚ್ಚಿನ ವ್ಯಾಪಾರಿ ಛಾಯಾಚಿತ್ರ ಗ್ರಹಣದಲ್ಲಿ ಕೂಡ. CMOS-ಆಧಾರಿತ ಸಿಂಗಲ್ ಶೂಟ್ ಕ್ಯಾಮೆರಾಗಳು ಹಾಗೆಯೆ ಸಾಮಾನ್ಯವಾಗಿಬಿಟ್ಟವು.
ಫಿಲ್ಟರ್ ಮೊಸೆಕ್, ಪ್ರಕ್ಷೇಪಣ, ಮತ್ತು ಚಿತ್ರವಿರೂಪಗೊಳ್ಳುವಿಕೆ
ಕ್ಯಾಮೆರಾದಲ್ಲಿರುವ ಫರ್ಮ್‌ವೇರ್, ಅಥವಾ ಅಡೋಬ್ ಕ್ಯಾಮೆರಾ ರಾದಂತಹ ರಾ ಕನ್ವರ್ಟರ್ ಪ್ರೋಗ್ರಾಂ‌ನಲ್ಲಿರುವ ಒಂದು ಸಾಫ್ಟ್‌ವೇರ್, ಸೆನ್ಸಾರ್‌ನಲ್ಲಿರುವ ಸಂಸ್ಕರಿಸದ ದತ್ತಾಂಶವನ್ನು ಬಿಡಿಸಿ ಸಂಪೂರ್ಣ ಬಣ್ಣದ ಚಿತ್ರವನ್ನು ನೀಡುತ್ತದೆ, ಏಕೆಂದರೆ RGB ವರ್ಣ ಮಾದರಿಗೆ ಪ್ರತೀ ಪಿಕ್ಸೆಲ್‌ಗೂ ಸಾಂದ್ರತೆ ಮೌಲ್ಯದ ಅಗತ್ಯವಿರುತ್ತದೆ: ಪ್ರತೀ ಕೆಂಪು, ಹಸಿರು ಮತ್ತು ನೀಲಿಗೆ ಒಂದರಂತೆ(ಇತರೆ ವರ್ಣ ಮಾದರಿಗಳನ್ನು ಬಳಸಿದಾಗಲೂ ಅವುಗಳಿಗೆ ಪ್ರತಿ ಪಿಕ್ಸೆಲ್‌ಗೆ ಮೂರು ಅಥವಾ ಅದಕ್ಕಿಂತ ಹೆಚ್ಚಿನ ಮೌಲ್ಯದ ಅಗತ್ಯವಿರುತ್ತದೆ). ಒಂದು ಸಿಂಗಲ್‌ ಸೆನ್ಸರ್ ಘಟಕಕ್ಕೆ ಒಂದೇ ಬಾರಿಗೆ ಈ ಮೂರೂ ಸಾಂದ್ರತೆಗಳನ್ನು ದಾಖಲಿಸಿಕೊಳ್ಳಲು ಸಾಧ್ಯವಿಲ್ಲ, ಮತ್ತು ಹಾಗಾಗಿ ಪ್ರತೀ ಪಿಕ್ಸೆಲ್‌‍ಗೂ ನಿರ್ದಿಷ್ಟ ವರ್ಣವನ್ನು ಆಯ್ಕೆಮಾಡಿ ಫಿಲ್ಟರ್ ಮಾಡಲು ಒಂದು ಕಲರ್ ಫಿಲ್ಟರ್ ಆ‍ಯ್‌ರ್ರೆ (CFA) ಯನ್ನು ಬಳಸಬೇಕಾಗುತ್ತದೆ.
ಬೇಯರ್ ಫಿಲ್ಟರ್ ಪ್ಯಾಟರ್ನ್ ಒಂದು ಬೆಳಕಿನ ಫಿಲ್ಟರ್‌ಗಳ ಪುನರಾವರ್ತಿಸುವ 2×2 ಮೊಸಾಯಿಕ್ ಪ್ಯಾಟರ್ನ್ ಆಗಿದ್ದು, ಇದರಲ್ಲಿ ಹಸಿರು ವರ್ಣದವು ವಿರುದ್ಧ ಮೂಲೆಗಳಲ್ಲಿರುತ್ತವೆ ಮತ್ತು ಕೆಂಪು ಮತ್ತು ನೀಲಿಗಳು ಇತರ ಎರೆಡು ಸ್ಥಳಗಳಲ್ಲಿರುತ್ತವೆ. ಹೆಚ್ಚಿನ ಅನುಪಾತದ ಹಸಿರು ಬಣ್ಣವು ಮನುಷ್ಯನ ದೃಷ್ಠಿವ್ಯವಸ್ಥೆಯ ಕಾರಣದಿಂದಾಗಿ ಹೆಚ್ಚಿನ ಸೌಲಭ್ಯ ಪಡೆಯುತ್ತದೆ, ಮತ್ತು ಈ ಕಾರಣದಿಂದಾಗಿ ಕಾಂತಿಯು ಹಸಿರು ಬಣ್ಣದ ಮೂಲಕ ನಿರ್ಧರಿತವಾಗುತ್ತದೆ, ಮತ್ತು ಇದು ಹ್ಯೂ ಅಥವಾ ಸ್ಯಾಚುರೇಶನ್‌ಗಿಂತ ಹೆಚ್ಚಾಗಿ ಕಾಂತಿಗೆ ಶೀಘ್ರಗ್ರಾಹಿಯಾಗಿದೆ. ಕೆಲವೊಮ್ಮೆ 4-ವರ್ಣದ ಫಿಲ್ಟರ್ ಪ್ಯಾಟರ್ನ್ ಅನ್ನು, ಹೆಚ್ಚಾಗಿ ಎರಡು ವಿಭಿನ್ನ ಹಸಿರಿನ ವರ್ಣಗಳನ್ನು ಒಳಗೊಂಡಿರುವಂತೆ, ಬಳಸಲಾಗುತ್ತದೆ. ಇದು ಸಮರ್ಥವಾಗಿ ಹೆಚ್ಚು ಸ್ಪಷ್ಟವಾದ ಬಣ್ಣವನ್ನು ನೀಡುತ್ತದೆ, ಆದರೆ ಇದಕ್ಕೆ ತುಸು ಹೆಚ್ಚು ಸಂಕೀರ್ಣವಾದ ಪ್ರಕ್ಷೇಪಣ ಪ್ರಕ್ರಿಯೆಯ ಅಗತ್ಯವಿರುತ್ತದೆ. ಪ್ರತಿಯೊಂದು ಪಿಕ್ಸೆಲ್‌ಗೆ ಸೆರೆ ಹಿಡಿಯಲಾಗದ ವರ್ಣಸಾಂದ್ರತೆ ಮೌಲ್ಯಗಳನ್ನು ಪಾರ್ಶ್ವದಲ್ಲಿರುವ ಪಿಕ್ಸೆಲ್‌ಗಳ ಮೌಲ್ಯಗಳಿಂದ ಪ್ರಕ್ಷಿಪ್ತಗೊಳಿಸಬಹುದಾಗಿದ್ದು (ಅಥವಾ ಊಹಿಸಬಹುದಾಗಿದ್ದು), ಇದು ಬಣ್ಣವನ್ನು ಲೆಕ್ಕಮಾಡಿರುವುದನ್ನು ತೋರಿಸುತ್ತದೆ.
ಫೋಟೋಗಳನ್ನು ಉಳಿಸುವಿಕೆ
ಅನೇಕ ಡಿಜಿಟಲ್ ಕ್ಯಾಮೆರಾಗಳನ್ನು ನೇರವಾಗಿ ಕಂಪ್ಯೂಟರ್‌ಗಳಿಗೆ ಸಂಪರ್ಕ ಕಲ್ಪಿಸುವ ಮೂಲಕ ಅದರಲ್ಲಿರುವ ಚಿತ್ರಗಳನ್ನು ರವಾನಿಸಬಹುದಾಗಿದೆ:
ಸೆಲ್ಯುಲಾರ್ ನೆಟ್‌ವರ್ಕ್‌ಗಳಲ್ಲಿ ಅತ್ಯಂತ ಸಾಮಾನ್ಯವಾಗಿ ಬಳಸಲ್ಪಡುವ ಪ್ರಮಾಣವೆಂದರೆ MMS ಮಲ್ಟಿಮೀಡಿಯಾ ಸೇವೆಯಾಗಿದ್ದು, ಇದನ್ನು "ಪಿಕ್ಚರ್ ಮೆಸೇಜಿಂಗ್" ಎಂದು ಸಾಮಾನ್ಯವಾಗಿ ಕರೆಯಲಾಗುತ್ತದೆ. ಇದನ್ನು 1.3 ಬಿಲಿಯನ್ ಜನರು ಉಪಯೋಗಿಸುತ್ತಿದ್ದಾರೆ. ಸೆಲ್ಯುಲಾರ್ ನೆಟ್‌ವರ್ಕ್‌ಗಳಲ್ಲಿ ಬಳಸಲ್ಪಡುವ ಇನ್ನೊಂದು ವಿಧಾನವೆಂದರೆ ಚಿತ್ರಗಳನ್ನು ಇಮೇಲ್ ಲಗತ್ತುಗಳನ್ನಾಗಿ ಕಳುಹಿಸುವುದು. ಶೇಕಡಾವಾರು ತುಂಬ ಕಡಿಮೆ ಕ್ಯಾಮೆರಾಫೋನ್‌ಗಳಲ್ಲಿ ಇಮೇಲ್ ಬೆಂಬಲ ಇರುವುದರಿಂದಾಗಿ ಇದು ಅಷ್ಟೇನೂ ಸಾಮಾನ್ಯವಾಗಿ ಬಳಸಲ್ಪಡುತ್ತಿಲ್ಲ. ಇವುಗಳಿಗೆ ಒಂದು ಸಾಮಾನ್ಯವಾದ ಪರ್ಯಾಯವೆಂದರೆ ಕಾರ್ಡ್ ರೀಡರ್ ಬಳಸುವಿಕೆ. ಇದು ಅನೇಕ ರೀತಿಯ ಸಂಗ್ರಹ ಮಾಧ್ಯಮಗಳನ್ನು ಗ್ರಹಿಸುವ ಸಾಮರ್ಥ್ಯವನ್ನು ಹೊಂದಿದೆ, ಮತ್ತು ಇದರಿಂದ ಮಾಹಿತಿಯನ್ನು ಕಂಪ್ಯೂಟರ್‌ಗಳಿಗೆ ಅತ್ಯಂತ ವೇಗದಲ್ಲಿ ಸಾಗಿಸಬಹುದಾಗಿದೆ. ಕಾರ್ಡ್ ರೀಡರ್ ಮಾಹಿತಿ ಸಾಗಣೆ ಸಮಯದಲ್ಲಿ USB ಪೋರ್ಟ್‌ನಿಂದ ಶಕ್ತಿಯನ್ನು ಬಳಸುವುದರಿಂದಾಗಿ ಕ್ಯಾಮೆರಾಗಳ ಬ್ಯಾಟರಿ ಶಕ್ತಿ ಮಾಹಿತಿ ಸಾಗಣೆ ಸಮಯದಲ್ಲಿ ಪೋಲಾಗುವುದನ್ನು ತಡೆಯಬಹುದಾಗಿದೆ. ಸಂಗ್ರಹ ಮಾಧ್ಯಮದಲ್ಲಿರುವ ಒಟ್ಟು ಚಿತ್ರ ಸಂಗ್ರಹಗಳನ್ನು ನೇರವಾಗಿ ಪಡೆದುಕೊಳ್ಳುವುದು ಈ ಬಾಹ್ಯ ಕಾರ್ಡ್ ರೀಡರ್ ನ ಸಹಾಯದಿಂದ ಸುಲಭಸಾಧ್ಯವಾಗಿದೆ. ಆದರೆ, ಕೇವಲ ಒಂದೇ ಒಂದು ಸಂಗ್ರಹ ಕಾರ್ಡ್‌ನ್ನು ಬಳಸುತ್ತಿದ್ದರೆ, ಅದನ್ನು ಮತ್ತೆ ಮತ್ತೆ ಕ್ಯಾಮೆರಾದಿಂದ ಕಾರ್ಡ್ ರೀಡರ್ ಗೆ ರೀಡರ್ ದಿಂದ ಕ್ಯಾಮೆರಾಗೆ ಬದಲಿಸುವುದು ಅನಾನುಕೂಲಕರವಾಗುತ್ತದೆ.
ಫೋಟೋಗಳನ್ನು ಮುದ್ರಿಸುವಿಕೆ
ಅನೇಕ ಆಧುನಿಕ ಕ್ಯಾಮೆರಾಗಳು PictBridge ಗುಣಮಟ್ಟವನ್ನು ಬೆಂಬಲಿಸುತ್ತವೆ. ಇದು ಅವುಗಳಿಗೆ ಫೋಟೋಗಳನ್ನು ನೇರವಾಗಿ PictBridge-ಸಕ್ರಿಯಗೊಳಿಸಿದ ಕಂಪ್ಯೂಟರ್ ಮುದ್ರಣಯಂತ್ರಗಳಿಗೆ ಕಂಪ್ಯೂಟರ್ ಸಹಾಯವಿಲ್ಲದೇ ಕಳಿಸುತ್ತದೆ. ಕೇಬಲ್ ಸಂಪರ್ಕವಿಲ್ಲದೇ ವೈರ್‌ಲೆಸ್ ಸಂಪರ್ಕದ ಮೂಲಕ ಸಹಾ ಫೋಟೋಗಳನ್ನು ಮುದ್ರಿಸುವ ಅವಕಾಶವಿದೆ. ಪೋಲಾರಾಯ್ಡ್ ತನ್ನ ಡಿಜಿಟಲ್ ಕ್ಯಾಮೆರಾದೊಂದಿಗೆ ಮುದ್ರಣಯಂತ್ರವನ್ನು ಸಂಯೋಜಿಸಿ ಮಾರುಕಟ್ಟೆಗೆ ಬಿಟ್ಟಿದೆ. ಇದರಿಂದಾಗಿ ಚಿಕ್ಕ ಫೋಟೋಗಳನ್ನು ಮುದ್ರಿಸಬಹುದಾಗಿದೆ. ಇದು 1975 ರಲ್ಲಿ ಪೋಲಾರಾಯ್ಡ್ ತಾನೇ ಪ್ರಸಿದ್ಧಿಗೊಳಿಸಿದ ಮೂಲ ಇನ್‌ಸ್ಟಂಟ್ ಕ್ಯಾಮೆರಾವನ್ನು ನೆನಪಿಸುತ್ತದೆ.
ಫೋಟೋಗಳನ್ನು ಪ್ರದರ್ಶಿಸುವಿಕೆ
ಹೆಚ್ಚಿನ ಡಿಜಿಟಲ್ ಕ್ಯಾಮೆರಾಗಳು ಒಂದು ವಿಡಿಯೋ ಔಟ್‌ಪುಟ್ ಪೋರ್ಟ್‌ನ್ನು ಸಹಾ ಒಳಗೊಂಡಿರುತ್ತವೆ. ಸಾಮಾನ್ಯವಾಗಿ sVideo, ಇದು ದೂರದರ್ಶನಕ್ಕೆ ಪ್ರಮಾಣಿತ-ಸ್ಪಷ್ಟರೂಪತೆಯಿರುವ ವಿಡಿಯೋ ಸಂಕೇತವನ್ನು ಕಳಿಸುತ್ತದೆ, ಬಳಕೆದಾರರಿಗೆ ಒಮ್ಮೆಗೆ ಒಂದು ಚಿತ್ರವನ್ನು ನೋಡುವುದನ್ನು ಸಾಧ್ಯವಾಗಿಸುತ್ತದೆ. ಕ್ಯಾಮೆರಾದ ಮೇಲಿರುವ ಗುಂಡಿಗಳು ಅಥವಾ ಮೆನುಗಳು ಫೋಟೊಗಳನ್ನು ಆಯ್ಕೆಮಾಡಲು, ಒಂದರಿಂದ ಇನ್ನೊಂದಕ್ಕೆ ಮುಂದುವರೆಯಲು, ಅಥವಾ ಸ್ವಯಂಚಾಲಿತವಾಗಿ ಒಂದು "ಸ್ಲೈಡ್ ಶೋ"ವನ್ನು ಟಿವಿಗೆ ಕಳುಹಿಸಲು ಸಹಾಯ ಮಾಡುತ್ತವೆ.
ಉನ್ನತ ದರ್ಜೆಯ ಡಿಜಿಟಲ್ ಕ್ಯಾಮೆರಾ ತಯಾರಕರು ತಮ್ಮ ಉನ್ನತ-ಸಾಂದ್ರತೆಯ ಗುಣಮಟ್ಟದ ಚಿತ್ರಗಳನ್ನು HDTVಯಲ್ಲಿ ತೋರಿಸಲು HDMI ಯನ್ನು ಕ್ಯಾಮೆರಾಗಳಲ್ಲಿ ಅಳವಡಿಸಿಕೊಂಡಿದ್ದಾರೆ. ಜನವರಿ 2008 ರಲ್ಲಿ ಸಿಲಿಕಾನ್ ಇಮೇಜ್ ಮೊಬೈಲ್ ಸಾಧನಗಳಿಂದ ದೂರದರ್ಶನಕ್ಕೆ ವಿಡಿಯೋಗಳನ್ನು ಡಿಜಿಟಲ್ ರೂಪದಲ್ಲಿ ಕಳುಹಿಸುವ ಹೊಸ ತಂತ್ರಜ್ಞಾನವನ್ನು ಪ್ರಕಟಿಸಿತು. MHL ವಿಡಿಯೋ ಪ್ರವಾಹವಾಗಿ 1080p ದೃಶ್ಯಸಾಂದ್ರತೆಯ ವರೆಗಿನ ಚಿತ್ರಗಳನ್ನು ಕಳುಹಿಸುತ್ತದೆ ಮತ್ತು HDMI ನೊಂದಿಗೆ ಸಹವರ್ತಿಸುತ್ತದೆ. ಕೆಲವು ಡಿವಿಡಿ ರೆಕಾರ್ಡರ್‌ಗಳು ಮತ್ತು ದೂರದರ್ಶನ ಯಂತ್ರಗಳು ಕ್ಯಾಮೆರಾಗಳಲ್ಲಿ ಬಳಸಲ್ಪಡುವ ಮೆಮರಿ ಕಾರ್ಡ್‌ಗಳನ್ನು ಗ್ರಹಿಸುವ ಸಾಮರ್ಥ್ಯವನ್ನು ಹೊಂದಿರುತ್ತವೆ; ಪ್ರತಿಯಾಗಿ ಅನೇಕ ರೀತಿಯ ಪ್ಲ್ಹ್ಯಾಶ್ ಕಾರ್ಡ್ ರೀಡರ್‌ಗಳು ಟಿವಿ ಔಟ್‌ಪುಟ್ ಸಾಮರ್ಥ್ಯವನ್ನು ಹೊಂದಿವೆ.
ಕ್ರಮಗಳು
ಅನೇಕ ಡಿಜಿಟಲ್ ಕ್ಯಾಮೆರಾಗಳು ವಿವಿಧ ಅಪ್ಲಿಕೇಶನ್‌ಗಳಿಗೆ ಮೊದಲೇ ಹೊಂದಿಸಿದ ಕ್ರಮಗಳನ್ನು ಹೊಂದಿರುತ್ತವೆ. ಕ್ಯಾಮೆರಾದಲ್ಲಿ ಸರಿಯಾದ ದೃಶ್ಯ ಅನಾವರಣದ ನಿರ್ಬಂಧಗಳಲ್ಲಿಯೇ ಅನೇಕ ಮಾನದಂಡಗಳನ್ನು ಬದಲಿಸಬಹುದಾಗಿದೆ. ಅವುಗಳಲ್ಲಿ ದೃಶ್ಯ ಅನಾವರಣ, ಬೆಳಕಿಂಡಿ, ಕೇಂದ್ರೀಕರಿಸುವಿಕೆ, ಬೆಳಕಿನ ಮಾಪನ, ವೈಟ್ ಬ್ಯಾಲೆನ್ಸ್, ಮತ್ತು ಸಮಾನ ಸೂಕ್ಷ್ಮಗ್ರಾಹಿತ್ವ ಮುಂತಾದವುಗಳು ಸೇರಿವೆ. ಉದಾಹರಣೆಗೆ, ಪೋರ್ಟ್ರೇಟ್ ಕ್ರಮವು ಕೇಂದ್ರೀಕರಿಸಲಾಗದ ಹಿನ್ನೆಲೆಯನ್ನು ಪ್ರದರ್ಶಿಸಲು ವಿಶಾಲವಾದ ಬೆಳಕಿಂಡಿಯನ್ನು ಬಳಸಬಹುದು, ಮತ್ತು ಚಿತ್ರದಲ್ಲಿನ ಇತರ ಸಂಗತಿಗಳಿಗಿಂತ ಮನುಷ್ಯನ ಮುಖದ ಮೇಲೆಯೇ ಕೇಂದ್ರೀಕರಿಸಲು ಪ್ರಯತ್ನಿಸಬಹುದು.
ಚಿತ್ರ ದತ್ತಾಂಶ ಸಂಗ್ರಹ
ಹೆಚ್ಚಿನ ಡಿಜಿಟಲ್ ಕ್ಯಾಮೆರಾಗಳು ಚಿತ್ರ ದತ್ತಾಂಶ ಸಂಗ್ರಹಕ್ಕಾಗಿ ಯಾವುದೇ ರೀತಿಯ ತೆಗೆಯಬಹುದಾದ ಸಂಗ್ರಾಹಕವನ್ನು ಬಳಸುತ್ತವೆ. ಅತ್ಯಂತ ಹೆಚ್ಚಾಗಿ ಬಳಸಲ್ಪಡುವ ಮೀಡಿಯಾ ಪ್ರಕಾರಗಳು ಯಾವುದೋ ರೀತಿಯ ಫ್ಲ್ಯಾಶ್ ಮೆಮರಿ ಬಳಸುವ ಮೆಮರಿ ಕಾರ್ಡ್ ಆಗಿದ್ದು (ಕಾಂಪ್ಯಾಕ್ಟ್‌‌ಫ್ಲ್ಯಾಶ್, SD ಇತ್ಯಾದಿಗಳು), ಇನ್ನೂ ಬೇರೆಯ ಸಂಗ್ರಹ ಪದ್ಧತಿಗಳಿವೆ. ಅವುಗಳೆಂದರೆ ಮೈಕ್ರೋಡ್ರೈವ್‌ಗಳು (ಅತ್ಯಂತ ಚಿಕ್ಕ ಹಾರ್ಡ್ ಡಿಸ್ಕ್ ಡ್ರೈವ್‌ಗಳು), CD ಸಿಂಗಲ್ (185 MB), ಮತ್ತು 3.5" ಫ್ಲಾಪಿ ಡಿಸ್ಕ್‌ಗಳು.
ತೆಗೆಯಬಲ್ಲ ಸಂಗ್ರಾಹಕ ತಂತ್ರಜ್ಞಾನವು ಈ ಕೆಳಗಿನವುಗಳನ್ನು ಹೊಂದಿದೆ:
ಇತರೆ ಫಾರ್ಮ್ಯಾಟ್‌ಗಳು ಇವುಗಳನ್ನು ಹೊಂದಿವೆ:
ಹೆಚ್ಚಿನ ಡಿಜಿಟಲ್ ಕ್ಯಾಮೆರಾ ತಯಾರಕರು ತಮ್ಮ ಕ್ಯಾಮೆರಾಗಳು ಲಿನಕ್ಸ್ ಅಥವಾ ಇತರ ಉಚಿತ ಸಾಫ್ಟ್‌ವೇರ್‌ಗಳಲ್ಲಿ ಕೆಲಸ ಮಾಡಲು ಅಗತ್ಯವಾದ ಡ್ರೈವರ್‌ಗಳು ಮತ್ತು ಸಾಫ್ಟ್‌ವೇರ್‌ಗಳನ್ನು ನೀಡುವುದಿಲ್ಲ. ಆದರೂ, ಅನೇಕ ಕ್ಯಾಮೆರಾಗಳು ಪ್ರಮಾಣಿತ USB ಸಂಗ್ರಹ ಪ್ರೋಟೊಕಾಲ್ ಬಳಸುತ್ತಿದ್ದು, ಹಾಗಾಗಿ ಅವು ಬಳಸಲು ಸುಲಭವಾಗಿವೆ. ಇತರ ಕ್ಯಾಮೆರಾಗಳು ಜಿಫೋಟೋ ಪ್ರೊಜೆಕ್ಟ್‌ನಿಂದ ಬೆಂಬಲಿಸಲ್ಪಟ್ಟಿವೆ.
ಫ್ಯಾರ್ಮ್ಯಾಟ್‌ಗಳು
ಜಾಯಿಂಟ್ ಫೋಟೋಗ್ರಫಿ ಎಕ್ಸ್‌ಪರ್ಟ್ಸ್ ಗ್ರೂಪ್ (JPEG) ಪ್ರಮಾಣದ ಪ್ರಕಾರವು ಚಿತ್ರಗಳನ್ನು ಉಳಿಸಿಡಲು ಬಳಸುವ ಅತ್ಯಂತ ಸಾಮಾನ್ಯವಾದ ಚಿತ್ರವಿನ್ಯಾಸವಾಗಿದೆ. ಇತರೆ ಚಿತ್ರವಿನ್ಯಾಸ ಪ್ರಕಾರಗಳೆಂದರೆ ಟ್ಯಾಗ್ಡ್ ಇಮೇಜ್ ಫೈಲ್ ಫ್ಯಾರ್ಮ್ಯಾಟ್ (TIFF) ಮತ್ತು ಇನ್ನಿತರ ರಾ ಇಮೇಜ್ ಫಾರ್ಮ್ಯಾಟ್‌ಗಳು. ಅನೇಕ ಕ್ಯಾಮೆರಾಗಳು, ವಿಶೇಷವಾಗಿ ವೃತ್ತಿಪರ ಅಥವಾ DSLR ಕ್ಯಾಮೆರಾಗಳು, ಈ ರಾ ಇಮೇಜ್ ಫಾರ್ಮ್ಯಾಟ್‌ ಅನ್ನು ಬೆಂಬಲಿಸುತ್ತವೆ. ರಾ ಇಮೇಜ್ ಅಂದರೆ ನೇರವಾಗಿ ಕ್ಯಾಮೆರಾದ ಸಂವೇದಕದಿಂದ ಪಡೆದಿರುವ, ಇನ್ನೂ ಸಂಸ್ಕರಣೆಗೆ ಒಳಪಡದಿರುವ ಪಿಕ್ಸೆಲ್ ದತ್ತಾಂಶದ ರಚನೆಯಾಗಿದೆ. ಅವು ಹೆಚ್ಚಾಗಿ ಪ್ರತೀ ಕ್ಯಾಮೆರಾ ಉತ್ಪಾದಕ ಸಂಸ್ಥೆಯ ಮಾಲಿಕತ್ವಕ್ಕೆ ಒಳಪಟ್ಟಿರುವ ಚಿತ್ರವಿನ್ಯಾಸಗಳಲ್ಲಿಯೇ ಉಳಿಸಲ್ಪಟ್ಟಿರುತ್ತವೆ, ಅಂದರೆ ನಿಕಾನ್ ಕ್ಯಾಮೆರಾಗಳಿಗೆ NEF ಚಿತ್ರವಿನ್ಯಾಸ, ಕ್ಯಾನನ್‌ಗೆ CRW ಅಥವಾ CR2, ಮತ್ತು ಮಿನೋಲ್ಟಾಗೆ MRW ಚಿತ್ರವಿನ್ಯಾಸ. ಅಡೋಬ್ ಸಿಸ್ಟಮ್ಸ್ ಸಂಸ್ಥೆಯು DNG ಎಂಬ ರಾಯಧನರಹಿತವಾದ ರಾ ಇಮೇಜ್ ಫ್ಯಾರ್ಮ್ಯಾಟ್‌ ಚಿತ್ರವಿನ್ಯಾಸವನ್ನು ಬಿಡುಗಡೆ ಮಾಡಿದ್ದು, ಇದನ್ನು ಕನಿಷ್ಟ 10 ಕ್ಯಾಮರಾ ತಯಾರಕರು ಬಳಸಿಕೊಳ್ಳುತ್ತಿದ್ದಾರೆ.
ಸಿನೆಮಾಗಾಗಿ AVI, DV, MPEG, MOV (ಹೆಚ್ಚಾಗಿ ಮೋಶನ್ JPEG ಯನ್ನೂ ಒಳಗೊಂಡಿರುತ್ತವೆ), WMV, ಮತ್ತು ASF (ಮೂಲತಃ ಇದು WMV ಗೆ ಸಮಾನವಾಗಿದೆ) ಫಾರ್ಮ್ಯಾಟ್‌ಗಳನ್ನು ಬಳಸಲಾಗುತ್ತದೆ. ಇತ್ತೀಚಿನ ಫಾರ್ಮ್ಯಾಟ್‌ಗಳಲ್ಲಿ MP4 ಸಹಾ ಸೇರಿದ್ದು, QuickTime ಫಾರ್ಮ್ಯಾಟ್‌ ಮೂಲದಿಂದ ರಚಿಸಲ್ಪಟ್ಟಿದೆ ಮತ್ತು ಹೊಸ ರೀತಿಯ ಸಂಕ್ಷೇಪ ಕ್ರಮಾವಳಿಗಳನ್ನು ಬಳಸುವ ಮೂಲಕ ಮೂಲ ಸ್ಥಳದಲ್ಲಿಯೇ ಹೆಚ್ಚಿನ ಸಮಯದ ರೆಕಾರ್ಡಿಂಗ್ ಮಾಡುವಿಕೆಯನ್ನು ಸಾಧ್ಯವಾಗಿಸುತ್ತದೆ. ಇನ್ನಿತರ ಚಿತ್ರವಿನ್ಯಾಸಗಳನ್ನು ಕ್ಯಾಮೆರಾಗಳಲ್ಲಿ ಬಳಸಲಾಗಿದ್ದರೂ ಅವುಗಳನ್ನು ಚಿತ್ರಗಳಿಗಾಗಿ ಅಲ್ಲದೇ ಡಿಸೈನ್ ರೂಲ್ ಫಾರ್ ಕ್ಯಾಮೆರಾ ಫಾರ್ಮ್ಯಾಟ್ (DCF) ಎಂಬ ಕ್ಯಾಮೆರಾದ ಆಂತರಿಕ ಫೈಲ್ ಸ್ವರೂಪ ಮತ್ತು ಹೆಸರಿಸುವಿಕೆ, ಮತ್ತು ಡಿಜಿಟಲ್ ಪ್ರಿಂಟ್ ಆರ್ಡರ್ ಫಾರ್ಮ್ಯಾಟ್ (DPOF), ಇದು ಯಾವ ಪ್ರಕಾರದ ಚಿತ್ರಗಳನ್ನು ಮತ್ತು ಎಷ್ಟು ಪ್ರತಿಗಳನ್ನು ಮುದ್ರಿಸಬಹುದು ಎಂಬುದನ್ನು ನಿರ್ದೇಶಿಸುತ್ತದೆ, ಕುರಿತಾದ ISO ನಿರ್ದೇಶನದ ಕಾರಣ ಬಳಸಲಾಗಿರುತ್ತದೆ. ಹೆಚ್ಚಿನ ಕ್ಯಾಮೆರಾಗಳು ಎಕ್ಸಿಫ್ ದತ್ತಾಂಶವನ್ನು ಒಳಗೊಂಡಿದ್ದು, ಅದು ಚಿತ್ರಗಳ ಕುರಿತಂತೆ ಮೆಟಾಡೇಟಾವನ್ನು ಒದಗಿಸುತ್ತದೆ. ಎಕ್ಸಿಫ್ ದತ್ತಾಂಶವು ಬೆಳಕಿಂಡಿ, ಅನಾವರಣ ಸಮಯ, ಫೋಕಲ್ ಲೆಂಥ್, ದಿನಾಂಕ ಮತ್ತು ತೆಗೆದುಕೊಂಡ ಸಮಯ, ಮತ್ತು ಸ್ಥಳವನ್ನು ಒಳಗೊಂಡಿರುತ್ತದೆ.
ಬ್ಯಾಟರಿಗಳು
ಡಿಜಿಟಲ್ ಕ್ಯಾಮೆರಾಗಳಿಗೆ ಹೆಚ್ಚಿನ ವಿದ್ಯುತ್‌ಶಕ್ತಿಯ ಅಗತ್ಯವಿದ್ದು, ಕ್ಯಾಮೆರಾಗಳು ಕಾಲಕಳೆದಂತೆ ಚಿಕ್ಕದಾಗುತ್ತಾ ಹೋದಂತೆ, ಅದರ ಗಾತ್ರಕ್ಕೆ ಹೊಂದುವಂತಹ ಆದರೆ ಸಾಕಷ್ಟು ವಿದ್ಯುತ್‌ ಶಕ್ತಿಯನ್ನು ಒದಗಿಸುವಂತಹ ಬ್ಯಾಟರಿಗಳನ್ನೇ ನಿರ್ಮಿಸಬೇಕಾದ ಅಗತ್ಯ ಒದಗಿಬಂತು. ಎರಡು ಪ್ರಮುಖವಾದ ಬ್ಯಾಟರಿ ಪ್ರಕಾರಗಳನ್ನು ಡಿಜಿಟಲ್ ಕ್ಯಾಮೆರಾಗಳಿಗಾಗಿ ಬಳಸಲಾಗುತ್ತದೆ.
ಸಿದ್ಧಮಾದರಿ
ಮೊದಲ ಪ್ರಕಾರದ ಡಿಜಿಟಲ್ ಕ್ಯಾಮೆರಾಗಳ ಬ್ಯಾಟರಿಗಳು ಸ್ಥಾಪಿತವಾದ ಸಿದ್ಧಮಾದರಿ ರೂಪಗಳಿಗೆ ಹೊಂದುತ್ತವೆ, ಅಂದರೆ ಅತ್ಯಂತ ಸಾಮಾನ್ಯವಾಗಿ AA, CR2, ಅಥವಾ CR-V3 ಬ್ಯಾಟರಿಗಳು. AAA ಬ್ಯಾಟರಿಗಳು ಕೆಲವೇ ಕ್ಯಾಮೆರಾಗಳಲ್ಲಿ ಲಭ್ಯವಿವೆ. CR2 ಮತ್ತು CR-V3 ಬ್ಯಾಟರಿಗಳು ಲೀಥಿಯಮ್‌ನಿಂದ ಮಾಡಲ್ಪಟ್ಟವಾಗಿದ್ದು, ಒಂದು ಕ್ಯಾಮೆರಾಗಾಗಿ ಮಾತ್ರ ಬಳಸಬಹುದಾಗಿದೆ. ಅವುಗಳನ್ನು ಸಾಮಾನ್ಯವಾಗಿ ಕ್ಯಾಮ್‌ಕಾರ್ಡರ್‌ಗಳಲ್ಲಿ ಬಳಸಲಾಗಿರುತ್ತದೆ. AA ಬ್ಯಾಟರಿಗಳು ಅತ್ಯಂತ ಸಾಮಾನ್ಯವಾಗಿವೆ; ಆದರೂ, ಕಡಿಮೆ ಬೆಲೆಯ ಕ್ಯಾಮೆರಾಗಳೊಂದಿಗೆ ನೀಡಲ್ಪಟ್ಟ ರೀಚಾರ್ಜ್ ಮಾಡಲಾಗದ ಅಲ್ಕಲೈನ್ ಬ್ಯಾಟರಿಗಳು ಹೆಚ್ಚಿನ ಕ್ಯಾಮೆರಾಗಳಿಗೆ ಸಾಕಷ್ಟು ವಿದ್ಯುತ್‌ ಅನ್ನು ಸ್ವಲ್ಪ ಕಾಲದವರೆಗೆ ಮಾತ್ರ ನೀಡಲು ಶಕ್ತವಾಗಿವೆ. ಸಾಂದರ್ಭಿಕವಾಗಿ ಬಳಸಲ್ಪಡುವ ಕ್ಯಾಮೆರಾಗಳಿಗೆ ಮಾತ್ರ ಈ ರೀತಿಯ ಬ್ಯಾಟರಿಗಳು ತೃಪ್ತಿದಾಯಕವಾಗಿ ಕೆಲಸ ಮಾಡುತ್ತವೆ.
ಆದರೆ ಹಾಗೆ ಸಾಂದರ್ಭಿಕವಾಗಿ ಅಲ್ಲದೇ ಹೆಚ್ಚಾಗಿ ಕ್ಯಾಮೆರಾ ಬಳಸುವವರು ಅದರ ಬದಲು AA ನಿಕ್ಕೆಲ್ ಮೆಟಲ್ ಹೈಡ್ರೈಡ್ ಬ್ಯಾಟರಿಗಳನ್ನು(NiMH) ಬಳಸುತ್ತಾರೆ. ಇವು ಸಾಕಷ್ಟು ವಿದ್ಯುತ್ ಶಕ್ತಿಯನ್ನು ನೀಡುವುದಲ್ಲದೇ ಇವುಗಳನ್ನು ರೀಚಾರ್ಜ್ ಮಾಡಲೂ ಸಾಧ್ಯವಿದೆ. NIMH ಬ್ಯಾಟರಿಗಳು ಲೀಥಿಯಮ್ ಅಯಾನ್ ಬ್ಯಾಟರಿಗಳಷ್ಟು ವಿದ್ಯುತ್ ಶಕ್ತಿಯನ್ನು ನೀಡುವುದಿಲ್ಲ, ಅಲ್ಲದೇ ಬಳಕೆಯಲ್ಲಿದ್ದಾಗಲೂ ಅವುಗಳು ಶಕ್ತಿಯನ್ನು ಹೊರಬಿಡುತ್ತಿರುತ್ತವೆ. ಅವು ಅನೇಕ ಏಂಪಿಯರ್-ಅವರ್ (Ah) ಅಥವಾ ಮಿಲಿ-ಏಂಪಿಯರ್-ಅವರ್(mAh) ರೇಟಿಂಗ್‌ಗಳಲ್ಲಿ ಲಭ್ಯವಿದ್ದು, ಇದು ಅವು ಎಷ್ಟು ಕಾಲದವರೆಗೆ ಬಳಕೆಗೆ ಬರುತ್ತವೆ ಅನ್ನುವುದರ ಮೇಲೆ ಪರಿಣಾಮ ಬೀರುತ್ತದೆ. ವಿಶಿಷ್ಟವಾದ ಮಧ್ಯಮ-ಶ್ರೇಣಿಯ ಬಳಕೆಯ ಮಾದರಿಗಳು ಮತ್ತು ಕೆಲವು ಕಡಿಮೆ ಬೆಲೆಯ ಕ್ಯಾಮೆರಾಗಳು ಈ ಸಿದ್ಧ ಮಾದರಿಯ ಬ್ಯಾಟರಿಗಳನ್ನು ಬಳಸುತ್ತವೆ; ಸಿಗ್ಮಾ SD10)ದಂತಹ ಕೆಲವು DSLR ಕ್ಯಾಮೆರಾಗಳು ಮಾತ್ರ ಈ ಬ್ಯಾಟರಿಗಳನ್ನು ಬಳಸುತ್ತವೆ. ರೀಚಾರ್ಜ್ ಮಾಡಲಾಗದ CR-V3 ಬ್ಯಾಟರಿಗಳಿಗೆ ಪರ್ಯಾಯವಾಗಿ ರೀಚಾರ್ಜ್ ಮಾಡಬಹುದಾದ RCR-V3 ಲೀಥಿಯಮ್-ಐಯಾನ್ ಬ್ಯಾಟರಿಗಳು ಸಹಾ ಲಭ್ಯವಿವೆ.
ಸ್ವಾಮ್ಯದವು
ಡಿಜಿಟಲ್ ಕ್ಯಾಮೆರಾಗಳ ಎರಡನೇ ಪ್ರಕಾರದ ಬ್ಯಾಟರಿ ಫಾರ್ಮ್ಯಾಟ್‌ಗಳೆಂದರೆ ಸ್ವಾಮ್ಯದ ಬ್ಯಾಟರಿ ಫಾರ್ಮ್ಯಾಟ್‌ಗಳು. ಇವುಗಳನ್ನು ಉತ್ಪಾದಕರ ಅಗತ್ಯಗಳ ನಿರ್ದೇಶನದಂತೆ ತಯಾರಿಸಲಾಗಿರುತ್ತದೆ, ಮತ್ತು ಅವುಗಳು ಬಿಡಿ ಭಾಗಗಳ ಮಾರಾಟಕ್ಕಾಗಿ ಅಥವಾ OEM ಗಾಗಿ ದೊರೆಯುತ್ತವೆ ಸಹಾ. ಹೆಚ್ಚಾಗಿ ಎಲ್ಲಾ ಸ್ವಾಮ್ಯದ ಬ್ಯಾಟರಿಗಳೂ ಲೀಥಿಯಮ್ ಐಯಾನ್‌ಗಳಾಗಿರುತ್ತವೆ. ಇವುಗಳಿಗೆ ಬ್ಯಾಟರಿ ಕಾಲಾವಧಿ ಮುಗಿಯುವ ಮುನ್ನ ಒಂದು ನಿರ್ದಿಷ್ಟ ಸಂಖ್ಯೆಯವರೆಗೆ ಮಾತ್ರ ರೀಚಾರ್ಜ್ ಮಾಡುವಿಕೆ ಸಾಧ್ಯವಿದ್ದು(ವಿಶೇಷವಾಗಿ ಸುಮಾರು 500 ಬಾರಿ), ಅವುಗಳು ತಮ್ಮ ಗಾತ್ರಕ್ಕೆ ತಕ್ಕಂತೆ ಗಮನಾರ್ಹವಾದ ಸಾಮರ್ಥ್ಯದ ಕಾರ್ಯನಿರ್ವಹಣೆ ಮಾಡುತ್ತವೆ. ಇದರ ಪರಿಣಾಮವೆಂದರೆ, ಅತ್ಯಂತ ಉನ್ನತ ಮಟ್ಟದ ವೃತ್ತಿಪರ ಕ್ಯಾಮೆರಾಗಳು ಮತ್ತು ಕಡಿಮೆ ಬೆಲೆಯ ಸಾಧಾರಣ ಕ್ಯಾಮೆರಾಗಳಲ್ಲಿ ಈ ಲೀಥಿಯಮ್ ಐಯಾನ್ ಬ್ಯಾಟರಿಗಳನ್ನು ಬಳಸುವುದನ್ನು ಆಯ್ಕೆಮಾಡಿಕೊಳ್ಳುತ್ತಾರೆ.
ಬಾಹ್ಯ ಲಿಂಕ್‌ಗಳು
ವರ್ಗ:ಡಿಜಿಟಲ್ ಫೋಟೋಗ್ರಫಿ ವರ್ಗ:ಡಿಜಿಟಲ್ ಕ್ಯಾಮೆರಾಗಳು
Digitale kamera كاميرا رقمية Цифров фотоапарат Digitalni fotoaparat Càmera digital Digitální fotoaparát Digitalkamera Digitalkamera Ψηφιακή φωτογραφική μηχανή Digital camera Cifereca fotilo Cámara digital Argazki-kamera digital fa:دوربین دیجیتال Digitaalikamera Appareil photographique numérique Fotocjamare digjitâl Digitalni fotoaparat Digitális fényképezőgép Kamera digital Stafræn ljósmyndun Fotocamera digitale デジタルカメラ Сандық камера 디지털 카메라 Digitale camera Digitalkamera Cyfrowy aparat fotograficzny Câmera digital Цифровой фотоаппарат Digital camera Digitálny fotoaparát Digitalni fotoaparat Digitalkamera กล้องดิจิทัล Dijital fotoğraf makinesi Fotocamara digital Máy ảnh số wuu:数码相机 数码照相机
ಮೊಗಲ್‌ ವಾಸ್ತುಶೈಲಿ
ಇಸ್ಲಾಮಿಕ್‌, ಪರ್ಷಿಯನ್‌ ಮತ್ತು ಭಾರತೀಯ ವಾಸ್ತುಶೈಲಿ ಗಳ ಮಿಶ್ರಣವಾದ ಮೊಗಲ್‌ ವಾಸ್ತುಶೈಲಿ ಯು, ಮೊಗಲರು 16 ಮತ್ತು 17ನೆಯ ಶತಮಾನಗಳಲ್ಲಿ ಇಂದಿನ ಭಾರತ, ಪಾಕಿಸ್ತಾನ ಮತ್ತು ಬಾಂಗ್ಲಾದೇಶಗಳಲ್ಲಿ ಅಭಿವೃದ್ಧಿಗೊಳಿಸಿದ ವಿಶೇಷ ಲಕ್ಷಣದ ಶೈಲಿಯಾಗಿದೆ. ಆರಂಭ ಕಾಲದ ಮೊಗಲ್‌ ವಾಸ್ತುಶೈಲಿ ಯಲ್ಲಿ ಉಳಿದುಕೊಂಡಿರುವುಗಳಲ್ಲಿ ಮೊದಲ ಹಾಗೂ ವಿಶೇಷ ಗುಣಲಕ್ಷಣಗಳುಳ್ಳವು ಮೊಗಲ್‌ ವಂಶಕ್ಕೆ ಸಂಬಂಧವಿಲ್ಲದ ಚಕ್ರವರ್ತಿ ಶೇರ್‌ ಷಾ ಸುರಿಯ ಅಲ್ಪಾವಧಿಯ ಆಳ್ವಿಕೆಯಲ್ಲಿ (1540–1545) ನಿರ್ಮಿಸಲಾಯಿತು. ಇವುಗಳಲ್ಲಿ, ದೆಹಲಿಯ ಬಳಿ ಕಿಲಾ ಇ ಕುಹ್ನಾ ಮಸೀದಿ (1541), ದೆಹಲಿಯಲ್ಲಿರುವ ಪುರಾನಾ ಕಿಲಾ (ಹಳೆಯ ಕೋಟೆ)ಯ ಸೇನಾ ವಾಸ್ತುಶೈಲಿ, ಬಾಂಗ್ಲಾದೇಶದಲ್ಲಿರುವ ಲಾಲ್‌ಬಾಗ್‌ ಕೋಟೆ, ಹಾಗೂ ಇಂದಿನ ಪಾಕಿಸ್ತಾನದಲ್ಲಿ ಝೆಲಮ್‌‌ ಸಮೀಪದ ರೊಹ್ತಾಸ್‌ ಕೋಟೆ ಸೇರಿವೆ. ಶೇರ್‌ ಷಾಹನ ಅಷ್ಟಕೋನೀ ಯ ಭವ್ಯಸಮಾಧಿಯು, ಭಾರತ ದೇಶದ ಸಾಸಾರಾಮ್‌ನ ಮಾನವನಿರ್ಮಿತ ಕೆರೆಯ ಮಧ್ಯದಲ್ಲಿ ಕಂಬದ ಪೀಠದ ಮೇಲೆ ನಿರ್ಮಿತವಾಗಿದೆ. ಇದನ್ನು ಆತನ ಮಗ ಮತ್ತು ಉತ್ತರಾಧಿಕಾರಿ ಇಸ್ಲಾಮ್‌ ಷಾಹ್‌ ಸುರಿ (1545AD-1553AD) ಪೂರ್ಣಗೊಳಿಸಿದ.
ಬಾಹ್ಯ ಕೊಂಡಿಗಳು
ವರ್ಗ:ವಾಸ್ತು ಶೈಲಿಗಳು ವರ್ಗ:ಪಾಕಿಸ್ತಾನಿ ವಾಸ್ತುಶೈಲಿ ವರ್ಗ:ಪಾಕಿಸ್ತಾನಿ ವಾಸ್ತುಶೈಲಿಯ ಇತಿಹಾಸ ವರ್ಗ:ಭಾರತೀಯ ವಾಸ್ತುಶೈಲಿ ವರ್ಗ:ಇಸ್ಲಾಮಿಕ್‌ ವಾಸ್ತುಶೈಲಿ ವರ್ಗ:ಮೊಗಲ್‌ ವಾಸ್ತುಶೈಲಿ ವರ್ಗ:ಭಾರತೀಯ ವಾಸ್ತುಶೈಲಿಯ ಇತಿಹಾಸ ವರ್ಗ:ದಕ್ಷಿಣ ಏಷ್ಯಾದ ವಾಸ್ತುಶೈಲಿ
ಅಮೆಜಾನ್
ಅಮೆಜಾನ್ ನದಿ ( ಪೋರ್ಚುಗೀಸ್ ಮತ್ತು ಸ್ಪಾನಿಷ್ ಭಾಷೆಗಳಲ್ಲಿ ರಿಯೊ ಅಮೆಝೊನಾಸ್) ದಕ್ಷಿಣ ಅಮೆರಿಕದ ಪ್ರಮುಖ ನದಿ. ಇದು ಪ್ರಪಂಚದಲ್ಲಿಯೇ ಅತ್ಯಂತ ಹೆಚ್ಚು ಪ್ರಮಾಣದಲ್ಲಿ ಜಲರಾಶಿಯನ್ನು ಹೊಂದಿದೆ. ಅಲ್ಲದೆ ಒಂದು ವಾದದ ಪ್ರಕಾರ ಅಮೆಜಾನ್ ನದಿಯು ಪ್ರಪಂಚದ ಅತಿ ಉದ್ದವಾದ ನದಿ ಕೂಡ. ಆಫ್ರಿಕಾದ ನೈಲ್ ನದಿ ಮತ್ತು ಅಮೆಜಾನ್ ನದಿಗಳ ನಡುವೆ ಈ ಸ್ಥಾನಕ್ಕಾಗಿ ನಡೆದಿರುವ ಪೈಪೋಟಿ ಶಾಶ್ವತವಾಗಿ ಇತ್ಯರ್ಥವಾಗಿಲ್ಲ. ಅಮೆಜಾನ್ ನದಿಯು ಈ ಭೂಮಿಯ ಮೇಲಿರುವ ಒಟ್ಟೂ ಸಿಹಿನೀರಿನಲ್ಲಿ ೨೦% ರಷ್ಟನ್ನು ಹೊಂದಿದೆ. ಈ ಒಂದು ಮಹಾನದಿಯಲ್ಲಿ ಪ್ರವಹಿಸುವ ನೀರಿನ ಪ್ರಮಾಣವು ನಂತರದ ೮ ಮಹಾನದಿಗಳ ಒಟ್ಟು ನೀರಿನ ಪ್ರಮಾಣಕ್ಕಿಂತ ಅಧಿಕವೆಂದಾದಾಗ ಇದರ ಅಗಾಧತೆಯ ಅರಿವಾಗುವುದು. ಅಮೆಜಾನ್ ನದಿಯು ವಿಶ್ವದಲ್ಲಿಯೇ ಅತ್ಯಂತ ವಿಶಾಲವಾದ ಜಲಾನಯನ ಪ್ರದೇಶವನ್ನು ಹೊಂದಿದೆ. ಕೆಲವೊಮ್ಮೆ ಈ ನದಿಗೆ "ಸಿಹಿ ಸಮುದ್ರ" ಎಂಬ ಹೆಸರನ್ನು ಸಹ ಬಳಸುವರು.
ಜಲಾನಯನ ಪ್ರದೇಶ
ಅಮೆಜಾನ್ ನದಿಯ ಜಲಾನಯನ ಪ್ರದೇಶವು ಸುಮಾರು ೬,೯೧೫,೦೦೦ ಚ.ಕಿ.ಮೀ. ವಿಸ್ತಾರವಾಗಿದೆ. ಇದು ದಕ್ಷಿಣ ಅಮೆರಿಕ ಖಂಡದ ೪೦%ರಷ್ಟು ಭೂಭಾಗ. ಅಮೆಜಾನ್ ನದಿಯ ಅತಿ ದೂರದ ಉಗಮಸ್ಥಾನ ಶಾಂತಸಾಗರದ ಸಮೀಪವೇ ಇರುವ ಆಂಡೆಸ್ ಪರ್ವತಶ್ರೇಣಿ. ಇಲ್ಲಿಂದ ಮುಂದೆ ಅಮೆಜಾನ್ ನದಿಯು ಅಟ್ಲಾಂಟಿಕ್ ಸಾಗರದವರೆಗೆ ಪ್ರವಹಿಸುತ್ತದೆ. ಅಮೆಜಾನ್ ನದಿಯು ಒಣಬೇಸಗೆ ಕಾಲದಲ್ಲಿ ಸುಮಾರು ೧,೧೦,೦೦ ಚ.ಕಿ.ಮೀ.ಯಷ್ಟು ಭೂಪ್ರದೇಶವನ್ನು ಆವರಿಸಿಕೊಂಡರೆ ಮಳೆಗಾಲದಲ್ಲಿ ಪ್ರವಾಹವುಂಟಾದಾಗ ಇದರ ಮೂರರಷ್ಟು ಅಂದರೆ ಸುಮಾರು ೩,೫೦,೦೦ ಚ.ಕಿ.ಮೀ. ಪ್ರದೇಶವನ್ನು ಆವರಿಸುವುದು. ಬೇಸಗೆಯಲ್ಲಿ ನದಿಯ ಅತ್ಯಂತ ಹೆಚ್ಚಿನ ಅಗಲ ೧೧ ಕಿ.ಮೀ. ಗಳಾದರೆ ಮಳೆಗಾಲದಲ್ಲಿ ಈ ಮಹಾನದಿಯು ೪೫ ಕಿ.ಮೀ.ನಷ್ಟು ಅಗಲವಾಗಿ ಹರಿಯುವುದು. ಅಮೆಜಾನ್ ನದಿಯು ಅಟ್ಲಾಂಟಿಕ್ ಸಾಗರಕ್ಕೆ ಸಾಗಿಸುವ ಸಿಹಿನೀರಿನ ಪ್ರಮಾಣ ಊಹಾತೀತ. ಮಳೆಗಾಲದಲ್ಲಿ ಈ ನದಿಯು ಪ್ರತಿ ಸೆಕೆಂಡಿಗೆ ೩,೦೦,೦೦೦ ಘನ ಮೀಟರುಗಳಷ್ಟು ಸಿಹಿನೀರನ್ನು ಸಾಗರಕ್ಕೆ ಸೇರಿಸುವುದು. ಸಾಗರದ ಮುಖದಲ್ಲಿ ಈ ನದಿಯ ನೀರಿನ ರಭಸ ಹಾಗೂ ಒತ್ತಡ ಎಷ್ಟಿದೆಯೆಂದರೆ ಸಾಗರತೀರದಿಂದ ಹಲವಾರು ಕಿ.ಮೀ. ಗಳ ದೂರದವರೆಗೂ ಸಾಗರದ ನೀರು ಸಿಹಿಯಾಗಿಯೇ ಇರುತ್ತದೆ. ಮಳೆಗಾಲದಲ್ಲಿ ಅಮೆಜಾನ್ ನದಿಯು ಸಾಗರದ ಉಪ್ಪುನೀರನ್ನೇ ಸುಮಾರು ೧೦೦ ಕಿ.ಮೀ.ಗಳಷ್ಟು ಹಿಮ್ಮೆಟ್ಟಿಸುತ್ತದೆ. thumb|left|ಪೆರುವಿನ ನೆವಾಡೋ ಮಿಸ್ಮಿಯ ಅರೆಕಿಪಾದ ಅಪಾಚೆಟಾ ಪರ್ವತದಿಂದ ಅಮೆಜಾನ್ ನದಿಯ ಉಗಮ
ನದಿಯ ಮೂಲಗಳು
ಅಮೆಜಾನ್ ನದಿಯು ಇತಿಹಾಸದಲ್ಲಿ ತನ್ನ ಪಾತ್ರವನ್ನು ಹಲವು ಬಾರಿ ಬದಲಿಸಿಕೊಂಡಿದೆ. ಸೆನೋಝೋಯಿಕ್ ಯುಗದಲ್ಲಿ ಆಂಡೆಸ್ ಪರ್ವತಶ್ರೇಣಿಯು ರೂಪುಗೊಳ್ಳುವ ಮುನ್ನ ಈ ನದಿಯು ಪಶ್ಚಿಮಾಭಿಮುಖವಾಗಿ ಹರಿಯುತ್ತಿತ್ತು. ಇಂದು ಮೇಲಿನ ಅಮೆಜಾನ್ ನದಿಯು ಪೆರುವಿನಲ್ಲಿನ ಹಲವು ದೊಡ್ಡ ನದಿಗಳ ಸರಣಿಯನ್ನು ಹೊಂದಿದೆ. ಇವುಗಳಲ್ಲಿ ಮುಖ್ಯವಾದವು : ಮೊರೋನಾ,ಪಾಸ್ತಾಝಾ,ನುಕುರೇ,ಉರಿಟುಯಾಕು,ಚಾಂಬ್ರಿಯಾ,ಟೈಗ್ರ್,ನಾನೇ,ನಾಪೋ,ಹುವಾಲ್ಲಾಗಾ ಮತ್ತು ಉಕಯಾಲಿ. ಮರನಾನ್ ನದಿಯು ಆಂಡೆಸ್ ಶ್ರೇಣಿಯ ನೆವಾಡೋ ಡಿ ಯಾರುಪಾ ಪ್ರದೇಶದ ಹಿಮನದಿಯೊಂದರಲ್ಲಿ ಉಗಮಿಸಿ ಮುಂದೆ ೧೬೦೦ ಕಿ.ಮೀ. ಗಳವರೆಗೆ ಪೆರುವಿನ ಉನ್ನತಪ್ರದೇಶದ ಕಾಡು,ಕೊಳ್ಳಗಳಲ್ಲಿ ಹರಿದು ನೌಟಾ ಎಂಬಲ್ಲಿ ಉಕಯಾಲಿ ನದಿಯನ್ನು ಕೂಡಿಕೊಂಡು ಅಮೆಜಾನ್ ಮಹಾನದಿಯನ್ನು ರೂಪಿಸುತ್ತದೆ. ಅಮೆಜಾನ್ ನದಿಯ ಅತಿ ದೂರದ ಮೂಲವನ್ನು ೧೯೯೬ರಲ್ಲಿ ಪೆರುವಿನ ಆಂಡೆಸ್ ಪರ್ವತಶ್ರೇಣಿಯಲ್ಲಿನ ನೆವಾಡೋ ಮಿಸ್ಮಿ ಎಂಬ ಪರ್ವತಶಿಖರದಿಂದ ಇಳಿಯುವ ಹಿಮನೀರಿನ ಧಾರೆಯೆಂದು ಗುರುತಿಸಲಾಯಿತು. ಇದು ಪೆರುವಿನ ರಾಜಧಾನಿ ಲಿಮಾದಿಂದ ಸುಮಾರು ೭೦೦ ಕಿ.ಮೀ. ಆಗ್ನೇಯದಲ್ಲಿದೆ. ಈ ಹಿಮನೀರಿನ ಧಾರೆಯು ಮುಂದೆ ಉಕಯಾಲಿ ನದಿಯ ಒಂದು ಭಾಗವಾಗುವುದು. ಹೀಗೆ ಮರನಾನ್ ನದಿ ಮತ್ತು ಉಕಯಾಲಿ ನದಿಗಳ ಸಂಗಮದಿಂದ ರೂಪುಗೊಂಡು ರಿಯೊ ಅಮೆಝೋನಾಸ್ ಎಂದು ಕರೆಯಲ್ಪಡುವ ಅಮೆಜಾನ್ ನದಿಯು ಹಲವು ಬಾರಿ ಹೆಸರನ್ನು ಸಹ ಬದಲಿಸಿಕೊಳ್ಳುವುದು. ಬ್ರೆಜಿಲ್,ಪೆರು ಮತ್ತು ಕೊಲಂಬಿಯ ದೇಶಗಳ ಸಂಧಿಸ್ಥಾನದಲ್ಲಿ ಸಾಲಿಮೋಸ್ ಎಂದು ಕರೆಯಲ್ಪಡೂವ ಈ ನದಿ ಮುಂದೆ ಮನೌಸ್ ಬಳಿ ರಿಯೊ ನಿಗ್ರೋ ನದಿಯನ್ನು ಸೇರಿಸಿಕೊಂಡು ಮತ್ತೆ ಅಮೆಜಾನ್ ನದಿ ಎನಿಸುವುದು. ರಿಯೊ ಅಪುರಿಮ್ಯಾಕ್ ಮತ್ತು ಉಕಯಾಲಿ ನದಿಗಳ ಸಂಗಮದ ನಂತರ ಈ ಮಹಾನದಿಯು ಆಂಡೆಸ್ ಪರ್ವತಪ್ರಾಂತ್ಯದಿಂದ ಹೊರಬಿದ್ದು ಬಯಲನ್ನು ಸೇರುವುದು. ಮುಂದೆ ಮರನಾನ್ ನದಿಯ ಸಂಗಮಸ್ಥಾನದವರೆಗೆ ಈ ಬಯಲು ಪ್ರದೇಶವು ಹರಡಿದ್ದು ಸದಾಕಾಲ ನದಿಯ ಪ್ರವಾಹದಲ್ಲಿ ಮುಳುಗಿರುತ್ತದೆ. ಆ ನಂತರ ಈ ಜಲರಾಶಿಯು ಅಗಾಧ ಅಮೆಜಾನ್ ಮಳೆಕಾಡನ್ನು ಪ್ರವೇಶಿಸುತ್ತದೆ. thumb|right|250px|ಬ್ರೆಜಿಲ್ ನ ಅಮೆಜಾನ್ ಮಳೆಕಾಡು
ಅಮೆಜಾನಿಯನ್ ಮಳೆಕಾಡು
thumb|left|250px|ಅಮೆಜಾನ್ ಮಳೆಕಾಡಿನ ವಿಶಾಲ ಹರವನ್ನು ಹಳದಿ ಬಣ್ಣದಲ್ಲಿ ಗುರುತಿಸಲಾಗಿದೆ. ಅಮೆಜಾನಿಯನ್ ಮಳೆಕಾಡು ಆಂಡೆಸ್ ಶ್ರೇಣಿಯ ಪೂರ್ವದ ಅಂಚಿನಿಂದ ಆರಂಭವಾಗುತ್ತದೆ. ಇದು ಪ್ರಪಂಚದಲ್ಲಿಯೇ ಅತ್ಯಂತ ದೊಡ್ಡ ಮಳೆಕಾಡು. ಇದು ವಾತಾವರಣದ ದೃಷ್ಟಿಯಿಂದ ಅತಿ ಮಹತ್ವ ಹೊಂದಿದೆ. ಈ ಮಳೆಕಾಡಿನ ಜೀವರಾಶಿಯು ಅಗಾಧಪ್ರಮಾಣದಲ್ಲಿ ಇಂಗಾಲಾಮ್ಲ ( ಕಾರ್ಬನ್ ಡೈ ಆಕ್ಸೈಡ್ )ವನ್ನು ಹೀರಿಕೊಳ್ಳುವ ಸಾಮರ್ಥ್ಯವನ್ನು ಹೊಂದಿದೆ. ಈ ಕಾರಣದಿಂದಾಗಿಯೇ ಅಮೆಜಾನ್ ಮಳೆಕಾಡನ್ನು ಉಳಿಸಿಕೊಳ್ಳುವ ವಿಷಯ ಅತಿ ಮಹತ್ವ ಪಡೆದಿರುವುದು. ಅಮೆಜಾನ್ ಮಳೆಕಾಡು ಅಮೆಜಾನ್ ಕೊಳ್ಳದ ಅತ್ಯಂತ ತೇವಯುತ ವಾತವರಣದಿಂದ ಆಧರಿಸಲ್ಪಟ್ಟಿದೆ. ಅಲ್ಲದೆ ಈ ಮಳೆಕಾಡಿನಲ್ಲಿ ಅಮೆಜಾನ್ ಮತ್ತದರ ನೂರಾರು ಉಪನದಿಗಳು ಅತಿ ಮಂದಗತಿಯಲ್ಲಿ ಪ್ರವಹಿಸುತ್ತವೆ. ಇದಕ್ಕೆ ಕಾರಣ ಇಲ್ಲಿಂದ ಸಾಗರದವರೆಗೆ ಭೂಪ್ರದೇಶ ಹೆಚ್ಚೂಕಡಿಮೆ ಮಟ್ಟಸವಾಗಿದೆ. ಉದಾಹರಣೆಯೆಂದರೆ - ಸಾಗರತೀರದಿಂದ ೧೬೦೦ ಕಿ.ಮೀ. ದೂರದಲ್ಲಿ ಅಮೆಜಾನ್ ನದಿಯ ದಡದಲ್ಲಿರುವ ಮನೌಸ್ ಪಟ್ಟಣವು ಸಮುದ್ರಮಟ್ಟದಿಂದ ಕೇವಲ ೧೪೪ ಅಡಿಗಳಷ್ಟು ಎತ್ತರದಲ್ಲಿದೆ. ಅಮೆಜಾನ್ ಮಳೆಕಾಡಿನ ಜೀವವೈವಿಧ್ಯ ವಿಸ್ಮಯಕಾರಿ. ಇಲ್ಲಿ ಕನಿಷ್ಠ ೨೫ ಲಕ್ಷ ಬಗೆಯ ಕೀಟಗಳು, ಹಲವಿ ದಶಸಹಸ್ರ ಸಂಖ್ಯೆಯ ಗಿಡಮರಗಳು, ೨೦೦೦ ಕ್ಕೂ ಹೆಚ್ಚಿನ ಬಗೆಯ ಪ್ರಾಣಿ ಪಕ್ಷಿಗಳು ನೆಲೆಯಾಗಿವೆ. ಜಗತ್ತಿನಲ್ಲಿರುವ ಒಟ್ಟು ಹಕ್ಕಿಗಳಲ್ಲಿ ಕಾಲುಭಾಗದಷ್ಟು ಬಗೆಯವು ಇಲ್ಲಿಯೇ ಇವೆ. ಜಗತ್ತಿನಲ್ಲಿಯೇ ಅತಿ ಹೆಚ್ಚಿನ ಪ್ರಮಾಣದ ಸಸ್ಯವೈವಿಧ್ಯ ಅಮೆಜಾನ್ ಮಳೆಕಾಡಿನಲ್ಲಿ ಕಾಣಬರುವುದು. ಒಂದು ಅಂದಾಜಿನ ಪ್ರಕಾರ ಒಂದು ಚದರ ಕಿ.ಮೀ.ನಷ್ಟು ಅಮೆಜಾನ್ ಮಳೆಕಾಡಿನಲ್ಲಿ ೭೫೦೦೦ ಬಗೆಯ ಮರಗಳು ಮತ್ತು ೧,೫೦,೦೦೦ ಬಗೆಯ ಇತರ ಸಸ್ಯಗಳು ಕಂಡುಬರುವುವು. ಅಲ್ಲದೆ ಪ್ರತಿ ಚದರ ಕಿ.ಮೀ.ನಷ್ಟು ಅಮೆಜಾನ್ ಮಳೆಕಾಡಿನಲ್ಲಿರುವ ಜೀವಂತ ಸಸ್ಯರಾಶಿಯು ೯೦೦೦೦ ಟನ್ ತೂಗುವುದು.
ಅಮೆಜಾನ್ ಪ್ರವಾಹ
ಮಳೆಗಾಲದಲ್ಲಿ ಅಮೆಜಾನ್ ನದಿಯ ಸರಾಸರಿ ಆಳ ಸುಮಾರು ೧೩೧ ಅಡಿ ಹಾಗೂ ಸರಾಸರಿ ಅಗಲ ೪೦ ಕಿ.ಮೀ.ಗಳಷ್ಟಿರುತ್ತದೆ. ನವೆಂಬರ್ ತಿಂಗಳಿನಿಂದ ನದಿಯಲ್ಲಿ ನೀರಿನ ಪ್ರಮಾಣ ಹೆಚ್ಚತೊಡಗಿ ಜೂನ್ ತಿಂಗಳಿನವರೆಗೂ ಮುಂದುವರೆಯುತ್ತದೆ. ನಂತರ ಅಕ್ಟೋಬರ್ ತಿಂಗಳವರೆಗೆ ನೀರು ಇಳಿಮುಖವಾಗಿರುವುದು. ಒಂದರಿಂದ ಆರು ಮೈಲಿಗಳಷ್ಟು ಅಗಲಕ್ಕಿರುವ ಮುಖ್ಯ ಅಮೆಜಾನ್ ನದಿದಿಯಲ್ಲಿ ಆಟ್ಲಾಂಟಿಕ್ ಸಾಗರದಿಂದ ೧೫೦೦ ಕಿ.ಮೀ. ಒಳಗಿರುವ ಮನೌಸ್ ವರೆಗೆ ಒಳನಾಡಿನ ನೌಕಾಯಾನ ಸಾಧ್ಯ. ಸಣ್ಣ ಗಾತ್ರದ ಸಾಗರನೌಕೆಗಳು ೩೬೦೦ ಕಿ.ಮೀ. ಗಳಷ್ಟು ಒಳನಾಡಿನಲ್ಲಿರುವ ಪೆರುವಿನ ಇಕ್ವಿಟೋಸ್ ಪಟ್ಟಣವನ್ನು ತಲುಪಬಲ್ಲವು. ಸಣ್ಣ ನದಿದೋಣಿಗಳು ಇಲ್ಲಿಂದ ಮುಂದೆ ಇನ್ನೂ ೭೮೫ ಕಿ.ಮೀ. ದೂರದಲ್ಲಿರುವ ಅಚುವಲ್ ಪಾಯಿಂಟ್ ವರೆಗೆ ಸಾಗಬಲ್ಲವು.
ವನ್ಯಜೀವಿಗಳು
thumb|೨೫೦px|left|ಪಿರಾನಾ ಮೀನು ಜಗತ್ತಿನಲ್ಲಿರುವ ಒಟ್ಟೂ ವನ್ಯಜೀವಿ ಪ್ರಭೇದಗಳ ಮೂರನೆಯ ಒಂದು ಭಾಗ ಅಮೆಜಾನ್ ಮಳೆಕಾಡಿನಲ್ಲಿವೆ. ಈ ಮಳೆಕಾಡಿನ ಒಟ್ಟು ವಿಸ್ತೀರ್ಣ ೨೧ ಲಕ್ಷ ಚ.ಕಿ.ಮೀ. ಅಮೆಜಾನ್ ನದಿಯಲ್ಲಿ ಈವರೆಗೆ ೩೦೦೦ ತಳಿಯ ಮೀನುಗಳನ್ನು ಗುರುತಿಸಲಾಗಿದೆ. ಬೋಟೊ ಎಂದು ಕರೆಯಲ್ಪಡುವ ಅಮೆಜಾನ್ ನದಿ ಡಾಲ್ಫಿನ್ ಜಗತ್ತಿನ ಅತಿ ದೊಡ್ಡ ನದಿ ಡಾಲ್ಫಿನ್. ಅತಿ ಕ್ರೂರ ಸ್ವಭಾವದ ಮೀನಾದ ಪಿರಾನಾಗೆ ಅಮೆಜಾನ್ ನದಿ ನೆಲೆ. ಪಿರಾನಾ ಮೀನುಗಳು ದೊಡ್ಡ ಹಿಂಡುಗಳಲ್ಲಿ ಜೀವಿಸಿ ಮನುಷ್ಯರೂ ಸೇರಿದಂತೆ ಪ್ರಾಣಿಗಳ ಮೇಲೆ ದಾಳಿಯಿಡುತ್ತವೆ. ೧೯೮೧ರಲ್ಲಿ ಓಬಿಡಾಸ್ ಬಳಿ ಸಂಭವಿಸಿದ ದೋಣಿ ಮುಳುಗಡೆಯಲ್ಲಿ ೩೩೧ ಜನರು ಈ ಪಿರಾನಾಗಳಿಗೆ ಬಲಿಯಾದರೆಂದು ನಂಬಲಾಗಿದೆ. ಆದರೆ ಕೆಲವೇ ಜಾತಿಯ ಪಿರಾನಾಗಳು ಮನುಷ್ಯರ ಮೇಲೆ ದಾಳಿಯಿಡುತ್ತವೆ. ಅಮೆಜಾನ್ ನದಿಯಲ್ಲಿ ವಾಸಿಸುವ ಅರಪಿಮಾ ಅಥವಾ ಪಿರರುಕು ಎಂಬ ಹೆಸರಿನ ಮೀನು ಜಗತ್ತಿನ ದೊಡ್ಡ ಸಿಹಿನೀರಿನ ಮೀನುಗಳಲ್ಲಿ ಒಂದು. ಇದು ಸುಮಾರು ೧೦ ಅಡಿಗಳ ವರೆಗೆ ಬೆಳೆದು ೨೦೦ ಕಿಲೋ ವರೆಗೆ ತೂಗಬಲ್ಲುದು. ಪ್ರಪಂಚದ ಅತಿ ದೊಡ್ಡ ಹಾವುಗಳ ಪೈಕಿ ಒಂದಾದ ಅನಕೊಂಡಾ ಅಮೆಜಾನ್ ನದಿಯಲ್ಲಿ ಆಳ ಕಡಿಮೆಯಿರುವಲ್ಲಿ ನೆಲೆಸುತ್ತದೆ. ಹೆಚ್ಚಿನ ಕಾಲ ನೀರಿನ ಒಳಗೆಯೇ ಉಳಿದು ಹೊರಳೆಗಳನ್ನು ಮಾತ್ರ ನೀರಿನಿಂದ ಹೊರಗೆ ಇಟ್ಟುಕೊಂಡಿರುವ ಈ ಹಾವು ಕೆಲವು ಬಾರಿ ಮೀನುಗಾರರ ಮೇಲೆ ದಾಳಿ ಮಾಡುವುದೆಂದು ವದಂತಿಗಳಿವೆ.
ಕಳವಳಕಾರಿ ಸಂಗತಿಗಳು
ಇಂದು ಅಮೆಜಾನ್ ಮಳೆಕಾಡು ಅಪಾಯದ ಅಂಚಿನಲ್ಲಿದೆ. ಅವಿರತವಾಗಿ ಸಾಗಿರುವ ಮರಮಟ್ಟುಗಳ ಉದ್ಯಮ, ಬ್ರೆಜಿಲ್ ನ ಅಮೆಜಾನ್ ಪ್ರದೇಶದಲ್ಲಿ ಹೆದ್ದಾರಿಗಳ ನಿರ್ಮಾಣ, ಕೃಷಿಭೂಮಿಗಾಗಿ ಕಾಡಿನ ನಾಶ ಇವುಗಳಿಂದಾಗಿ ಮಳೆಕಾಡಿನ ವ್ಯಾಪ್ತಿ ಕುಗ್ಗುತ್ತಿದೆ. ಇದರ ಪರಿಣಾಮ ಜಗತ್ತಿನ ವಾತಾವರಣವದ ಮೇಲೆ ಪ್ರತಿಕೂಲವಾಗಲಿದೆ. ಅಮೆಜಾನ್ ಮಳೆಕಾಡನ್ನು ಹೀಗೆಯೆ ಉಳಿಸಿಕೊಳ್ಳುವುದು ಮನುಕುಲದ ಒಳಿತಿನ ದೃಷ್ಟಿಯಿಂದ ಬಲು ಆವಶ್ಯಕ.
ಬಾಹ್ಯ ಸಂಪರ್ಕಗಳು
ವರ್ಗ:ಜಲಸಮೂಹಗಳು ವರ್ಗ:ನದಿಗಳು
ಆಲ್ಫ್ರೆಡ್ ಮಹಾಶಯ
ಆಲ್ಫ್ರೆಡ್ ಮಹಾಶಯ(849 – 26 ಒಕ್ಟೊಬರ್ 899) ವೆಸೆಕ್ಸಿನ ರಾಜ. ಪ್ರಾಚೀನ ಗ್ರೇಟ್ ಬ್ರಿಟನ್ನಿನ ಇತಿಹಾಸದಲ್ಲಿ ಪ್ರಸಿದ್ಧನಾದವ. ಅಥೆಲ್ವುಲ್ಫ ರಾಜನ ಐದನೆಯ ಮಗ. ತನ್ನ ಹಿರಿಯ ನಾಲ್ಕು ಜನ ಸಹೋದರರು 858-871ರವರೆಗೆ ಒಬ್ಬರಾದ ಮೇಲೊಬ್ಬರಂತೆ ಕ್ರಮವಾಗಿ ರಾಜ್ಯವಾಳಿ ಅಕಾಲಮರಣಕೀಡಾದುದರಿಂದ ಆಲ್ಫ್ರೆಡ್ 871ರಲ್ಲಿ ಸಿಂಹಾಸನಕ್ಕೆ ಬಂದ. ಅಂದಿನ ಅತಿಮುಖ್ಯವಾದ ರಾಜಕೀಯ ಘಟನೆಯೆಂದರೆ ಕೊಳ್ಳೆ ಹೊಡೆಯಲು ದಂಡೆತ್ತಿ ಬಂದ ಡೇನರನ್ನು ಸೋಲಿಸಿದುದು. ಬಾಲ್ಯದಿಂದಲೂ ಆಲ್ಫ್ರೆಡನಿಗೆ ಡೇನರೆ ಹಾವಳಿ ಮನದಟ್ಟಾಗಿತ್ತು. ಪಟ್ಟಕ್ಕೆ ಕೂಡಲೆ ಈತ ಡೇನರ ದಾಳಿಯಿಂದ ದೇಶವನ್ನು ಪಾರುಮಾಡಲು ಸಿದ್ಧನಾದ. ಬಲವಾದ ನೌಕಾದಳವನ್ನು ಕಟ್ಟಿದ. ಸೈನ್ಯವನ್ನು ವಿಸ್ತರಿಸಿ, ಸುಧಾರಣೆಗಳನ್ನು ಜಾರಿಗೆ ತಂದ. ಅನೇಕ ಸಾರಿ ಡೇನರನ್ನು ಸೋಲಿಸಿ ಓಡಿಸಿದ. ಕೊನೆಗೆ 876ರಲ್ಲಿ ಸಂಪುರ್ಣವಾಗಿ ಶರಣಾಗತನಾದ ಡೇನಿಷ್ ರಾಜ ಗುತ್ರಮ್ನಿಗೆ ಕ್ರೈಸ್ತಮತ ದೀಕ್ಷೆಯನ್ನು ಕೊಡಿಸಿ ಮುಂದೆ ಎಂದೂ ದಂಡೆತ್ತಿ ಬರದಂತೆ ಷರತ್ತನ್ನು ವಿಧಿಸಿ ಲಾಡನ್ ಪ್ರದೇಶದ ಮೇಲೆ ತನ್ನ ಅಧಿಕಾರವನ್ನು ಸ್ಥಾಪಿಸಿದ. ಹೀಗೆ ಆಂಗ್ಲೋಸಾಕ್ಸನ್ ಪ್ರದೇಶವನ್ನು ಡೇನರ ಆಕ್ರಮಣದಿಂದ ಪಾರುಮಾಡಿದ. ಧೀರನೂ ದೇಶವತ್ಸಲನೂ ದೂರದೃಷ್ಟಿಯುಳ್ಳವನೂ ಆದ ಆಲ್ಫ್ರೆಡ್ ದೊರೆ ತನ್ನ ಆರ್ಥಿಕ ಸುಧಾರಣೆಗಳಿಂದ ಪ್ರಜೆಗಳ ಮೇಲ್ಮೆಯನ್ನು ಸಾಧಿಸಿದ. ಕಾನೂನುಗಳನ್ನು ಕ್ರೋಢೀಕರಿಸಿ ವ್ಯವಸ್ಥಿತವಾದ ನ್ಯಾಯನಿಬಂಧನೆಯನ್ನು ಜಾರಿಗೆ ತಂದ. ಪ್ರಜೆಗಳ ವಿದ್ಯಾಭ್ಯಾಸಕ್ಕೆ ವಿಶೇಷ ಗಮನಕೊಟ್ಟ. ಶ್ರೀಮಂತರ ಹಾಗೂ ಸಾಮಾನ್ಯರ ಮಕ್ಕಳು ಕಲಿಯಲನುಕೂಲ ವಾಗುವಂತೆ ಶಾಲೆಗಳನ್ನು ಸ್ಥಾಪಿಸಿದ. ಲ್ಯಾಟಿನ್ ಭಾಷೆಯಲ್ಲಿದ್ದ ಮುಖ್ಯ ಗ್ರಂಥಗಳನ್ನು ಇಂಗ್ಲಿಷ್ ಭಾಷೆಗೆ ಅನುವಾದಿಸಲು ವಿದ್ವಾಂಸರನ್ನು ನಿಯೋಜಿಸಿದ. ಅಸರ್ ಎಂಬ ವಿದ್ವಾಂಸ ಈತನ ಆಸ್ಥಾನದಲ್ಲಿ ಪ್ರಮುಖನಾದವ. ಈತ ಆಲ್ಫ್ರೆಡ್ನಿಗೆ ಮಹಾಶಯನ ಜೀವನಚರಿತ್ರೆಯನ್ನು ವಿಶದವಾಗಿ ಬರೆದಿದ್ದಾನೆ. ಆಲ್ಪ್ರೆಡ್ನಿಗೆ ಸಂಗೀತದಲ್ಲಿ ವಿಶೇಷವಾದ ಅಭಿರುಚಿಯಿತ್ತು. ಜಾನಪದ ಸಾಹಿತ್ಯವನ್ನು ಕಲೆಹಾಕಿ ಅವುಗಳ ಬೆಳೆವಣಿಗೆಗೆ ಪ್ರೋತ್ಸಾಹಕೊಟ್ಟ. ದೈವ ಭಕ್ತನಾದ ಆಲ್ಫ್ರೆಡ್ ಮತೀಯ ನಂಬಿಕೆಗಳನ್ನು ಸುಧಾರಿಸಿದ. ಇಂಗ್ಲೆಂಡಿನ ಪ್ರಾಚೀನ ಇತಿಹಾಸವನ್ನು (ಆಂಗ್ಲೋ ಸ್ಯಾಕ್ಸನ್ ಕ್ರಾನಿಕಲ್) ರಚಿಸಲು ವಿದ್ವಾಂಸರನ್ನು ನಿಯೋಜಿಸಿದ. ಶತಮಾನಗಳು ಕಳೆದಂತೆಲ್ಲ ಈ ದೇಶಭಕ್ತನ ಹೆಸರು ಜನಮನದಲ್ಲಿ ಶಾಶ್ವತವಾಗಿ ಉಳಿಯಿತು. ಈತನ ಬಹುಮುಖ ಸೇವೆಯಿಂದ ಉಪಕೃತವಾದ ರಾಷ್ಟ್ರ ಈತನನ್ನು ರಾಷ್ಟ್ರಸಂಸ್ಥಾಪಕನೆಂದು ಪರಿಗಣಿಸಿತು. ಇಂಗ್ರೆಂಡಿನ ಚರಿತ್ರೆಯಲ್ಲಿ ಈತ ಆಲ್ಫ್ರೆಡ್ ಮಹಾಶಯ ಎಂದು ಪ್ರಸಿದ್ಧಿ ಪಡೆದಿದ್ದಾನೆ. ಇವನ ವಿಚಾರದಲ್ಲಿ ಪ್ರಚಲಿತವಾಗಿರುವ ಅನೇಕ ಆಖ್ಯಾನಕಗಳು ಇವನ ಪ್ರಜಾವಾತ್ಸಲ್ಯವನ್ನೂ ದಕ್ಷತೆಯನ್ನೂ ವಿದ್ಯಾಪಕ್ಷಪಾತವನ್ನೂ ವರ್ಣಿಸುತ್ತವೆ. ವಿದ್ವಾಂಸರ ನೆರವನ್ನು ಪಡೆದು ಲ್ಯಾಟಿನ್ ಭಾಷೆಯಿಂದ ಮತ, ಚರಿತ್ರೆ, ಭೂಗೋಳ ಮತ್ತು ತತ್ತ್ವಶಾಸ್ತ್ರಗಳಿಗೆ ಸಂಬಂಧಪಟ್ಟ ಕೃತಿಗಳನ್ನು ಆಲ್ಫ್ರೆಡ್ ಪಶ್ಚಿಮ ಸ್ಯಾಕ್ಸನ್ ಭಾಷೆಗೆ ಅನುವಾದಿಸಿದ. ಆರೊಸಿಯಸ್ನ ಚರಿತ್ರೆ ಮತ್ತು ಭೂವಿವರಣೆ, ಬೀಡ್ನ ಧಾರ್ಮಿಕ ಚರಿತ್ರೆ, ಮಧ್ಯಯುಗದ ಅತಿಜನಪ್ರಿಯ ಕೃತಿ ಬೊತಿಯಿಸ್ನ ತತ್ತ್ವಜ್ಞಾನದ ಸಂತೈಕೆಗಳು ಮತ್ತು ಪೋಪ್ ಗ್ರಿಗರಿಯ ಕ್ಯೊರ ಪ್ಯಾಸ್ಟೊರಾಲಿಸ್-ಇವು ಅನುವಾದಿತ ಕೃತಿಗಳಲ್ಲಿ ಮುಖ್ಯವಾದುವು. ತತ್ತ್ವಜ್ಞಾನದ ಸಂತೈಕಗಳಲ್ಲಿನ ಅನುವಾದ ಮೂಲದ ಅಭಿನವ ಪ್ಲೇಟೋನಿಕ್ ತತ್ತ್ವಗಳಿಗಿಂತ ಕ್ರೈಸ್ತಧರ್ಮಕ್ಕೆ ಹೆಚ್ಚು ಅನುಗುಣವಾಗಿದೆ. ಇದರಲ್ಲಿ ಅಲ್ಲಲ್ಲಿ ದೋಷಗಳಿದ್ದರೂ ಭಾವನೆಗಳ ಘನತೆಯಲ್ಲಿ ಮೂಲಕ್ಕೆ ತಕ್ಕ ಯೋಗ್ಯತೆಯನ್ನು ಪಡೆದಿದೆ. ತನ್ನ ದೇಶ ಯೂರೋಪಿನ ನಾಗರಿಕತೆಗೆ ಸಮೀಪವಾಗಿ ಉಳಿಯುವುದರ ಅಗತ್ಯವನ್ನು ಆಲ್ಫ್ರೆಡ್ ಕಂಡುಕೊಂಡ. ಇವನ ಕೃತಿಗಳು ಆದರ್ಶ ಜನತೆಗೆ ಜ್ಞಾನದಾಹವನ್ನೂ ವಿದ್ವತ್ತು ಮತ್ತು ಸಂಸ್ಕೃತಿಗಳಲ್ಲಿ ಗೌರವವನ್ನೂ ಕಲಿಸಿಕೊಟ್ಟುವು. ಆಲ್ಫ್ರೆಡ್ನೇ ಇಂಗ್ಲಿಷ್ ಗದ್ಯದ ಜನಕ. ದೇಶಭಾಷೆಯನ್ನು ಬಳಸಿ, ಇಂಗ್ಲಿಷ್ ಸ್ವತಂತ್ರವಾಗಿ ಬೆಳೆಯಲು ದಾರಿಮಾಡಿಕೊಟ್ಟಿವೆ. ಇವನಿಂದ ಪ್ರೇರಿತವಾದ ಕೃತಿಗಳಲ್ಲಿ ಆಂಗ್ಲೋ ಸ್ಯಾಕ್ಸನ್ ಕ್ರಾನಿಕಲ್ ಆಂಗ್ಲೋ-ಸ್ಯಾಕ್ಸನ್-ಕ್ರಾನಿಕಲ್ ಮುಖ್ಯವಾದುದು. “ಇಂಗ್ಲೆಡಿನಲ್ಲಿ ವಿದ್ವತ್ತು ಸತ್ತಿದ್ದುದನ್ನು ಕಂಡ, ಅದನ್ನು ಬದುಕಿಸಿದ. ಶಿಕ್ಷಣವನ್ನು ಅಲಕ್ಷ್ಯ ಮಾಡಿದುದನ್ನು ಕಂಡ, ಅದಕ್ಕೆ ಮತ್ತೆ ಚೇತನವನ್ನಿತ್ತ” ಎಂಬೀ ಮಾತುಗಳು 1877ರಲ್ಲಿ ಇವನಿಗಾಗಿ ಸ್ಥಾಪಿಸಿದ ಸ್ಮಾರಕ ಶಿಲೆಯ ಮೇಲಿನ ವಾಕ್ಯಗಳಾಗಿವೆ.
ಬಾಹ್ಯ ಸಂಪರ್ಕಗಳು
ವರ್ಗ:ಇತಿಹಾಸ ವರ್ಗ:ಬ್ರಿಟೀಷ್ ಸಾಮ್ರಾಜ್ಯ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪರ್ವತ
thumb|right|ಇರಾನ್‌ನ ಮೌಂಟ್ ಡ್ಯಾಮವ್ಯಾಂಡ್ thumb|ಅಜೆರ್ಬೈಜನ್‌ನ ಫೈವ್ ಫಿಂಗರ್ ಪರ್ವತ ಪರ್ವತ ಎಂದರೆ ಸುತ್ತಮುತ್ತಲಿನ ಭೂಭಾಗದಿಂದ ಸೀಮಿತ ಪ್ರದೇಶದಲ್ಲಿ ಸಾಮಾನ್ಯವಾಗಿ ಶಿಖರದ ರೀತಿಯಲ್ಲಿ ಮೇಲಕ್ಕೆ ಚಾಚಿಕೊಂಡಿರುವ ಒಂದು ದೊಡ್ಡ ಭೂರೂಪ. ಪರ್ವತವು ಗುಡ್ಡ ಕ್ಕಿಂತ ಹೆಚ್ಚು ಕಡಿದಾಗಿರುತ್ತದೆ. ಮಲೆನಾಡಿನ ಎಂಬ ಗುಣವಾಚಕವನ್ನು ಪರ್ವತಗಳು ಹೆಚ್ಚಿರುವ ಪ್ರದೇಶಗಳನ್ನು ಮತ್ತು ಅವುಗಳಿಗೆ ಸಂಬಂಧಿಸಿದವುಗಳನ್ನು ವಿವರಿಸಲು ಬಳಸಲಾಗುತ್ತದೆ. ಪರ್ವತಗಳ ಬಗೆಗಿನ ಅಧ್ಯಯನವನ್ನು ಪರ್ವತ ವಿಜ್ಞಾನ(ಆರಾಗ್ರಫಿ) ಎಂದು ಕರೆಯುತ್ತಾರೆ.
ಎಕ್ಸೊಜಿಯಾಲಜಿಯು ಗ್ರಹಗಳ ಪರ್ವತಗಳ ಬಗ್ಗೆ ತಿಳಿಸುತ್ತದೆ. ವಿಜ್ಞಾನದ ಒಂದು ಅಂಗವಾದ ಇದನ್ನು ಸಾಮಾನ್ಯವಾಗಿ ಮಾಂಟೆಸ್ (ಏಕವಚನದಲ್ಲಿ - ಮಾನ್ಸ್ ) ಎನ್ನಲಾಗುತ್ತದೆ. ಭೂಮಿಯ ಅತ್ಯಂತ ಎತ್ತರವಾದ ಪರ್ವತ ಮೌಂಟ್ ಎವರೆಸ್ಟ್‌ (ಎತ್ತರ 8,848 ಮೀ). ಸೌರವ್ಯೂಹದಲ್ಲಿ ಬಹು ಎತ್ತರವಾದ ಪರ್ವತ ಮಂಗಳ ಗ್ರಹದಲ್ಲಿರುವ 21171 m ಉನ್ನತಿಯ ಒಲಿಂಪಸ್ ಮಾನ್ಸ್‌.
ವ್ಯಾಖ್ಯಾನ
ಪರ್ವತದ ಬಗ್ಗೆ ಸಾರ್ವತ್ರಿಕವಾಗಿ-ಅಂಗೀಕಾರವಾದ ಯಾವುದೇ ವ್ಯಾಖ್ಯಾನವಿಲ್ಲ. ಪರ್ವತವನ್ನು ವ್ಯಾಖ್ಯಾನಿಸಲು ಎತ್ತರ, ಗಾತ್ರ, ಉಬ್ಬುತಗ್ಗು, ಕಡಿದಾಗಿರುವಿಕೆ, ಸ್ಥಳಾವಕಾಶ ಮತ್ತು ನಿರಂತರತೆಯನ್ನು ನಿರ್ಣಾಯಕ ಅಂಶವಾಗಿ ಬಳಸಿಕೊಳ್ಳಲಾಗುತ್ತದೆ. ಆಕ್ಸ್‌ಫರ್ಡ್ ಇಂಗ್ಲಿಷ್ ನಿಘಂಟಿನಲ್ಲಿ ಪರ್ವತವನ್ನು ಹೀಗೆಂದು ವ್ಯಾಖ್ಯಾನಿಸಲಾಗಿದೆ - "ಭೂಮಿಯ ಮೇಲ್ಮೈಯು ಸುತ್ತಮುತ್ತಲಿನ ಭಾಗಕ್ಕಿಂತ ಕಡಿದಾಗಿ ಸ್ವಲ್ಪ ಅಥವಾ ಹೆಚ್ಚು ಎತ್ತರಕ್ಕೆ ಬೆಳೆದು, ಎತ್ತರವನ್ನು ತಲುಪಿರುವ, ಹತ್ತಿರದ ಎತ್ತರಕ್ಕೆ ತುಲನಾತ್ಮಕವಾಗಿ ಪರಿಣಾಮಕಾರಿಯಾದ ಅಥವಾ ಗಮನಾರ್ಹವಾದ ನೈಸರ್ಗಿಕ ಉನ್ನತಿ."
"ಪರ್ವತ"ದ ಇತರ ವ್ಯಾಖ್ಯಾನಗಳೆಂದರೆ: ಈ ವ್ಯಾಖ್ಯಾನದಿಂದ, ಪರ್ವತಗಳು ಏಷ್ಯಾದ 64%ನಷ್ಟು, ಯುರೋಪ್‌ನ 25%ನಷ್ಟು, ದಕ್ಷಿಣ ಅಮೆರಿಕಾದ 22%ನಷ್ಟು, ಆಸ್ಟ್ರೇಲಿಯಾದ 17%ನಷ್ಟು ಮತ್ತು ಆಫ್ರಿಕಾದ 3%ನಷ್ಟು ಭಾಗವನ್ನು ಆವರಿಸಿದೆ. 24%ನಷ್ಟು ಭೂಮಿಯ ಭೂಭಾಗವು ಪರ್ವತಮಯವಾಗಿದೆ ಮತ್ತು 10%ನಷ್ಟು ಜನರು ಪರ್ವತ ಪ್ರದೇಶಗಳಲ್ಲಿ ವಾಸಿಸುತ್ತಾರೆ. ಪ್ರಪಂಚದ ಬಹುತೇಕ ನದಿಗಳು ಪರ್ವತ ಮ‌ೂಲಗಳಿಂದ ಹುಟ್ಟುತ್ತವೆ. ಅಲ್ಲದೇ ಆರ್ದ್ರತೆಯ ಅರ್ಧಕ್ಕಿಂತಲೂ ಹೆಚ್ಚು ಭಾಗವು ತೇವಕ್ಕಾಗಿ ಪರ್ವತಗಳನ್ನು ಅವಲಂಬಿಸಿದೆ.
ಗುಣಲಕ್ಷಣಗಳು
thumb|right|ಉತಾಹ್‌ನ ಕಾರ್ಬನ್ ಕೌಂಟಿ ಪರ್ವತ ಅತಿ ಎತ್ತರದ ಪರ್ವತಗಳು ಮತ್ತು ಭೂಮಿಯ ಧ್ರುವಗಳಿಗೆ ಹತ್ತಿರದಲ್ಲಿರುವ ಪರ್ವತಗಳು ವಾತಾವರಣದ ಅತಿ ಹೆಚ್ಚು ಶೀತ ಪದರಗಳನ್ನು ತಲುಪುತ್ತವೆ. ಪರಿಣಾಮವಾಗಿ ಅವು ಹಿಮೀಕರಣಕ್ಕೆ ಮತ್ತು ಹಿಮಪಾತದಿಂದ ಸವಕಳಿಗೆ ಒಳಗಾಗುತ್ತವೆ. ಈ ಕ್ರಿಯೆಗಳು ಶಿಖರದಂತಹ ರೂಪವನ್ನು ರಚನೆ ಮಾಡುತ್ತವೆ. ಇಂತಹ ಕೆಲವು ಪರ್ವತಗಳು ಮಂಜುಗಡ್ಡೆಗಳು ಕರಗಿ ಉಂಟಾದ ಹಿಮಗಡ್ಡೆಯ ಕೊಳಗಳನ್ನು ಹೊಂದಿವೆ; ಉದಾಹರಣೆಗಾಗಿ, ಭೂತಾನ್‌ನಲ್ಲಿ 3,000 ಹಿಮಗಡ್ಡೆಯ ಕೊಳಗಳಿವೆ, ಎಂದು ಅಂದಾಜಿಸಲಾಗಿದೆ. ಪರ್ವತಗಳು ಕಾಲಕ್ಕೆ ಅನುಗುಣವಾಗಿ ಅವುಗಳ ಗುಣಲಕ್ಷಣಗಳನ್ನು ಬದಲಾಯಿಸಿಗೊಂಡು, ಸವೆದು ಹೋಗಬಹುದು. ಅಲ್ಲದೇ ಗಾಳಿಬಿಸಿಲುಗಳಿಗೆ ತುತ್ತಾಗಿ ಶಿಥಿಲವಾಗಬಹುದು.
thumb|right|ಗ್ರೀಸ್‌ನ ಮೌಂಟ್ ಒಲಿಂಪಸ್
thumb|left|ಸ್ವಿಟ್ಜರ್‌ಲ್ಯಾಂಡ್‌ನ ಆಲ್ಪ್ಸ್ ಪರ್ವತ ಎತ್ತರದ ಪರ್ವತಗಳು ಅವುಗಳ ಬುಡಕ್ಕಿಂತ ಶಿಖರದಲ್ಲಿ ಭಿನ್ನ ಹವಾಮಾನ ಪರಿಸ್ಥಿತಿಯನ್ನು ಹೊಂದಿರುತ್ತವೆ. ಆದ್ದರಿಂದ ಅವು ಬೇರೆ ಬೇರೆ ಎತ್ತರಗಳಲ್ಲಿ ಬೇರೆ ಬೇರೆ ಜೀವ ವಲಯಗಳನ್ನು ಹೊಂದಿರುತ್ತವೆ. ಅತ್ಯಂತ ಎತ್ತರದಲ್ಲಿ ಮರಗಳು ಬೆಳೆಯುವುದಿಲ್ಲ. ಅಲ್ಲದೇ ಪಾಚಿ ಬಯಲನ್ನು ಹೋಲುವ ಆಲ್ಪೈನ್ ಪ್ರಕಾರದ ಗಿಡಗಳು ಮಾತ್ರ ಇರಬಹುದು. ಮರಗಳಿರುವ ವಲಯದ ಸ್ವಲ್ಪ ಕೆಳಕ್ಕೆ, ಶೀತ, ಶುಷ್ಕ ಪರಿಸ್ಥಿತಿಗಳನ್ನು ತಡೆದುಕೊಳ್ಳುವ ಸೂಜಿಎಲೆಗಳ ಮರಗಳಿರುವ ಉಪಆಲ್ಪೈನ್ ಕಾಡುಗಳನ್ನು ಕಾಣಬಹುದು. ಶುಷ್ಕ ಹವಾಗುಣದ ಪ್ರದೇಶಗಳಲ್ಲಿನ ಹಿಮಪಾತವು ಮತ್ತು ಕಡಿಮೆ ತಾಪಮಾನವು ಪರ್ವತದ ಪರಿಸ್ಥಿತಿಯನ್ನು ವ್ಯತ್ಯಾಸಗೊಳಿಸುತ್ತವೆ. ಇದರಿಂದಾಗಿ ಸಸ್ಯಸಂಪತ್ತು ಮತ್ತು ಪ್ರಾಣಿಸಂಕುಲವೂ ಬದಲಾಗುತ್ತದೆ. ಈ ವಲಯಗಳಲ್ಲಿ ಕಂಡುಬರುವ ಕೆಲವು ಸಸ್ಯಗಳು ಮತ್ತು ಪ್ರಾಣಿಗಳು ಪ್ರತ್ಯೇಕವಾಗಿರುತ್ತವೆ, ಏಕೆಂದರೆ ಒಂದು ನಿರ್ದಿಷ್ಟ ವಲಯದ ಮೇಲಿನ ಮತ್ತು ಕೆಳಗಿನ ಪರಿಸ್ಥಿತಿಗಳು ನಿರಾಶ್ರಯವಾಗಿರುತ್ತದೆ; ಆದ್ದರಿಂದ ಅವುಗಳ ಚಲನೆ ಅಥವಾ ಚೆದುರುವಿಕೆಯು ನಿರ್ಬಂಧಿಸಲ್ಪಡುತ್ತದೆ. ಹಾರುವ ಸಾಮರ್ಥ್ಯ ಹೊಂದಿರುವ ಹಕ್ಕಿಗಳು, ಪರ್ವತದ ವಾಸಸ್ಥಾನಗಳ ಪ್ರಯೋಜನವನ್ನು ಪಡೆಯುತ್ತವೆ. ವಾಸಸ್ಥಾನವು ಉತ್ತಮವಾಗಿಲ್ಲದಿದ್ದರೆ ಅವು ಈ ಸ್ಥಳವನ್ನು ಬಿಟ್ಟು ವಲಸೆ ಹೋಗುತ್ತವೆ. ಈ ಪ್ರತ್ಯೇಕವಾದ ಪರಿಸರ ವ್ಯವಸ್ಥೆಗಳನ್ನು ಅಥವಾ ಅಲ್ಪಾವರಣದ ವಾಯುಗುಣಗಳನ್ನು ಸ್ಕೈ ಐಲ್ಯಾಂಡ್‌ಗಳೆಂದು ಕರೆಯಲಾಗುತ್ತದೆ.
ಪರ್ವತಗಳು ತಗ್ಗು ಪ್ರದೇಶಗಳಿಗಿಂತ ತಂಪಾಗಿರುವುದರ ಕಾರಣವು ಸೂರ್ಯನು ಭೂಮಿಯ ಮೇಲ್ಮೈಯನ್ನು ಹೇಗೆ ಬಿಸಿ ಮಾಡುತ್ತಾನೆ; ಎಂಬುದನ್ನು ಅವಲಂಬಿಸಿದೆ. ಸೂರ್ಯನ ವಿಕಿರಣವು ಗಾಳಿಗೆ ಹೊರಸೂಸುವಾಗ ನೆಲ ಮತ್ತು ಸಮುದ್ರವು ಹೀರಿಕೊಳ್ಳುತ್ತವೆ. ಗಾಳಿಯ ಪ್ರಮಾಣವು ಎತ್ತರ ಪ್ರದೇಶಗಳಲ್ಲಿ ಕಡಿಮೆಯಾಗುವುದರಿಂದ ಮತ್ತು ವಾತಾವರಣವು ತೆಳುವಾಗುವುದರಿಂದ ಗಾಳಿಯ ನಿರೋಧಕ ಶಕ್ತಿಯು ಕುಗ್ಗುತ್ತದೆ. ಇದರಿಂದ ಬಿಸಿಯನ್ನು ಹಿಡಿದಿಡುವ ಸಾಮರ್ಥ್ಯವು ಕಡಿಮೆಯಾಗುತ್ತದೆ. ಆದ್ದರಿಂದ ಗಾಳಿಯ ತಾಪಮಾನವು ಎತ್ತರ ಹೆಚ್ಚಾದಂತೆ ಸಾಮಾನ್ಯ ದರದಲ್ಲಿ ಕಡಿಮೆಯಾಗುತ್ತದೆ. ಈ ದರವನ್ನು ಅವನತಿ ದರ ಎಂದು ಕರೆಯುತ್ತಾರೆ. ಇದು ಪ್ರತಿ 1,000 ಮೀಗೆ 5.5 °C (3,000 ಅಡಿಗೆ 3 °F) ಇರುತ್ತದೆ.
ಪ್ರಪಂಚದಾದ್ಯಂತದ ಹೆಚ್ಚಿನ ಪರ್ವತಗಳನ್ನು ಮತ್ತು ಪರ್ವತ ಶ್ರೇಣಿಗಳನ್ನು ಅವುಗಳಿರುವ ನೈಸರ್ಗಿಕ ಸ್ಥಿತಿಯಲ್ಲಿಯೇ ಬಿಡಲಾಗಿತ್ತು. ಇಂದು ಅವುಗಳನ್ನು ಪ್ರಾಥಮಿಕವಾಗಿ ಮನರಂಜನೆಗಾಗಿ ಬಳಸಿಕೊಳ್ಳಲಾಗುತ್ತಿದೆ. ಅಲ್ಲದೆ ಮರಗಳನ್ನು ಕಡಿದು ಬಳಕೆಗೆ ಬರುವಂತೆ ಸಿದ್ಧಪಡಿಸುವುದು, ಗಣಿಗಾರಿಕೆ, ಮೇಯಿಸಲು ಮೊದಲಾದವುಗಳಿಗೆ ಉಪಯೋಗಿಸಿಕೊಳ್ಳಲಾಗುತ್ತಿದೆ. ಕೆಲವು ಪರ್ವತಗಳು ಅವುಗಳ ಶಿಖರದಿಂದ ಅದ್ಭುತವಾದ ರಮಣೀಯ ದೃಶ್ಯ ವೀಕ್ಷಣೆಯನ್ನು ಒದಗಿಸುತ್ತವೆ. ಮತ್ತೆ ಕೆಲವು ದಟ್ಟವಾದ ಮರಗಳಿಂದ ಕೂಡಿರುತ್ತವೆ. ಶಿಖರದ ಗಮ್ಯತೆಯು ಎತ್ತರ, ಕಡಿದಾಗಿರುವಿಕೆ, ಅಕ್ಷಾಂಶ, ಭೂಪ್ರದೇಶ ಮತ್ತು ವಾಯುಗುಣಗಳ ಪ್ರಭಾವಕ್ಕೊಳಗಾಗುತ್ತದೆ. ರಸ್ತೆ, ಲಿಫ್ಟ್‌ ಅಥವಾ ಟ್ರ್ಯಾಂ ಮಾರ್ಗಗಳು ಪ್ರವೇಶವನ್ನು ಸುಲಭವಾಗಿಸುತ್ತವೆ. ಕಾಲ್ನಡಿಗೆಯಲ್ಲಿ ಏರುವುದು, ಆಹಾರ ಸಾಮಾಗ್ರಿಗಳನ್ನು ಹೊತ್ತುಕೊಂಡೇ ಮೇಲೇರುವುದು, ಪರ್ವತಾರೋಹಣ, ಬಂಡೆಗಳನ್ನು ಹತ್ತುವುದು, ಹಿಮಗಡ್ಡೆಗಳನ್ನು ಹತ್ತುವುದು, ಇಳಿಜಾರಿನಲ್ಲಿ ಜಾರುವುದು ಮತ್ತು ಹಿಮದ ಆರೋಹಣ ಮೊದಲಾದವು ಪರ್ವತಗಳಲ್ಲಿ ಆನಂದಿಸಲಾಗುವ ಮನರಂಜನೆಯ ಚಟುವಟಿಕೆಗಳು. ಹೆಚ್ಚು ಮನರಂಜನಾ ಚಟುವಟಿಕೆಗಳನ್ನು (ವಿಶೇಷವಾಗಿ ಇಳಿಜಾರಿನಲ್ಲಿ ಜಾರುವುದು) ಬೆಂಬಲಿಸುವ ಪರ್ವತಗಳು ಗಿರಿಧಾಮಗಳ ತಾಣವಾಗಿವೆ.
ಪರ್ವತಗಳು ಮಣ್ಣು ಮತ್ತು ಬಂಡೆಕಲ್ಲುಗಳಿಂದ ಮಾಡಲ್ಪಟ್ಟಿದೆ. ಮಣ್ಣಿನ ಅತ್ಯಂತ ಹೊರಗಿನ ಭಾಗವು ಅಥವಾ ಭೂಮಿಯ ಹೊರಪದರವು ಆರು ಸ್ತರಗಳಿಂದ ಸಂಯೋಜಿತವಾಗಿರುತ್ತವೆ. ಎರಡು ಸ್ತರಗಳು ಸರಿದರೆ ಅಥವಾ ಪರಸ್ಪರ ಘರ್ಷಣೆಗೊಳಗಾದರೆ, ಭೂಮಿಯ ಮೇಲ್ಮೈಯು ಉಬ್ಬಿಕೊಳ್ಳುತ್ತದೆ. ಅದರ ಪರಿಣಾಮವಾಗಿ ಪರ್ವತಗಳ ರಚನೆಯಾಗುತ್ತದೆ. ಪರ್ವತಗಳು ಹೇಗೆ ಉಂಟಾಗಿವೆ ಮತ್ತು ಅವುಗಳ ಗುಣಲಕ್ಷಣಗಳೇನು ಎಂಬುದರ ಬಗೆಗಿನ ಭೌಗೋಳಿಕ ಕ್ರಿಯೆಯ ಆಧಾರದಲ್ಲಿ ಪರ್ವತಗಳಲ್ಲಿ ಐದು ಪ್ರಮುಖ ವಿಧಗಳಿವೆ.
ಪದರ ಪರ್ವತಗಳು: ಪದರ ಪರ್ವತಗಳು ಹೆಚ್ಚು ಸಾಮಾನ್ಯ ಪ್ರಕಾರದ ಪರ್ವತಗಳಾಗಿವೆ. ಇವುಗಳಿಗೆ ಉದಾಹರಣೆಗಳೆಂದರೆ - ಹಿಮಾಲಯ (ಏಷ್ಯಾ), ಆಲ್ಪ್ಸ್ (ಯುರೋಪ್‌). ಎರಡು ಸ್ತರಗಳು ಘರ್ಷಣೆಗೊಳಗಾಗಿ, ಭೂಮಿಯ ಹೊರಪದರವು ಮಡಿಸಲ್ಪಟ್ಟು ಅವು ರಚನೆಯಾಗಿವೆ. ಎರಡೂ ಬದಿಗಳಲ್ಲಿ ಇಳಿಜಾರಾಗಿರುವ ಪದರವನ್ನು ಇಪ್ಪಾರು ಪದರ(ಆಂಟಿಕ್ಲೈನ್) ಎಂದು ಕರೆಯುತ್ತಾರೆ; ಒಂದು ಸಾಮಾನ್ಯ ಕೆಳಕೇಂದ್ರದಿಂದ ಮೇಲೇರುವ (ಎರಡೂ ಬದಿಗಳಲ್ಲಿ) ಪದರವನ್ನು ಅಭಿನತಿ(ಸಿಂಕ್ಲೈನ್) ಎನ್ನುತ್ತಾರೆ.
ಸ್ತರ-ಬ್ಲಾಕು ಪರ್ವತಗಳು: ಹೆಸರೇ ಸೂಚಿಸಿದಂತೆ ಸ್ತರ ಪರ್ವತಗಳು ಅಥವಾ ಸ್ತರ-ಬ್ಲಾಕು ಪರ್ವತಗಳು, ಕಲ್ಲು ಬಂಡೆಗಳ ಬ್ಲಾಕುಗಳು ಭೂಮಿಯ ಹೊರಪದರದಲ್ಲಿ ಸ್ತರಗಳಾಗಿ ಸರಿಯುವುದರಿಂದ ರಚನೆಯಾಗುತ್ತವೆ. ಬ್ಲಾಕು ಪರ್ವತಗಳಲ್ಲಿ ಎರಡು ಪ್ರಕಾರಗಳಿವೆ, ಅವುಗಳೆಂದರೆ ಮೇಲ್ಮುಖವಾದ ಮತ್ತು ಓರೆಯಾದ. ಮೇಲ್ಮುಖವಾದ ಪ್ರಕಾರದಲ್ಲಿ ಪರ್ವತವು ಎರಡು ಕಡಿದಾದ ಬದಿಗಳನ್ನು ಹೊಂದಿರುತ್ತದೆ; ಓರೆಯಾದ ಪ್ರಕಾರದಲ್ಲಿ ಒಂದು ಕಡಿದಾದ ಬದಿ ಮತ್ತು ಒಂದು ಸ್ವಲ್ಪ ಇಳಿಜಾರು ಬದಿ ಇರುತ್ತದೆ. ಸ್ತರ-ಬ್ಲಾಕು ಪರ್ವತಗಳಿಗೆ ಉದಾಹರಣೆ - ಸೈರ ನೆವಡ ಪರ್ವತಗಳು (ಉತ್ತರ ಅಮೆರಿಕ).
ಜ್ವಾಲಾಮುಖಿಯ ಪರ್ವತಗಳು: ಇವು ಜ್ವಾಲಾಮುಖಿಯ ಚಿಮ್ಮುವಿಕೆಯಿಂದ ರಚನೆಯಾಗುತ್ತವೆ. ಉದಾ. ಮೌಂಟ್ ಫ್ಯುಜಿ (ಜಪಾನ್) ಜ್ವಾಲಾಮುಖಿಯ ಶಿಲಾರಸವು ಹೊರಚಿಮ್ಮಿ, ಭೂಮಿಯ ಮೇಲ್ಮೆಯಲ್ಲಿ ರಾಶಿ ಹಾಕುವುದರಿಂದ ಈ ಪರ್ವತಗಳು ಉಂಟಾಗುತ್ತವೆ.
ಗುಮ್ಮಟಾಕಾರದ ಪರ್ವತಗಳು: ಬಿಸಿ ಶಿಲಾರಸವು ಮ್ಯಾಂಟಲ್‌ನಿಂದ ಮೇಲೇರಿ, ಭೂಮಿಯ ಹೊರಪದರದ ಹರಡಿಕೊಂಡಿರುವ ಸಂಚಿತ ಪದರವನ್ನು ಉಬ್ಬಿಸುವುದರಿಂದ ಈ ಗುಮ್ಮಟಾಕಾರದ ಪರ್ವತಗಳ ರಚನೆಯಾಗುತ್ತದೆ. ಈ ಕ್ರಿಯೆಯಲ್ಲಿ ಶಿಲಾರಸವು ಹೊರಚಿಮ್ಮುವುದಿಲ್ಲ, ಬದಲಿಗೆ ತಣ್ಣಗಾಗಿ ಪರ್ವತದ ಒಳಭಾಗದ ದಿಂಡಾಗುತ್ತದೆ. ಈ ಪರ್ವತಗಳಿಗೆ ಉದಾಹರಣೆ - ಉತಾಹ್‌ನಲ್ಲಿರುವ ನಾವೋಜ್ ಪರ್ವತ. ಗುಮ್ಮಟಾಕಾರ ಹೋಲುವುದರಿಂದ ಇವುಗಳನ್ನು ಗುಮ್ಮಟ ಪರ್ವತಗಳೆಂದು ಕರೆಯಲಾಗುತ್ತದೆ.
ಪ್ರಸ್ಥಭೂಮಿ ಪರ್ವತಗಳು: ಸವೆತದಿಂದ ರಚನೆಯಾದ ಇವು ತೋರ್ಪಡಿಕೆಯ ಅಥವಾ ಕೇವಲ ಪ್ರದರ್ಶನಾ ಪರ್ವತಗಳು. ಈ ಪರ್ವತಗಳಿಗೆ ಒಂದು ಉದಾಹರಣೆ - ಕ್ಯಾಟ್‌ಸ್ಕಿಲ್ ಪರ್ವತಗಳು (ನ್ಯೂಯಾರ್ಕ್). ಅವು ಸಾಮಾನ್ಯವಾಗಿ ಪದರ-ಪರ್ವತ ಶ್ರೇಣಿಗಳ ಹತ್ತಿರ ಕಂಡುಬರುತ್ತವೆ.
ಭೂಮಿಯ ಅನೇಕ ಶಕ್ತಿಗಳ ಪರಿಣಾಮವಾಗಿ ರಚನೆಯಾದ ಕೆಲವು ಪರ್ವತಗಳು ಅಸ್ತಿತ್ವದಲ್ಲಿವೆ. ಉತ್ತರ ಅಮೆರಿಕಾದಲ್ಲಿರುವ ರಾಕೀಸ್ ಪದರಗಳಿಂದಾಗಿ ರಚನೆಯಾಗಿದ್ದರೂ, ಅದೇ ಪ್ರದೇಶದಲ್ಲಿ ಸ್ತರಗಳಿಂದ ಮತ್ತು ಗುಮ್ಮಟಾಕಾರದ ರಚನೆಯಿಂದ ಉಂಟಾದ ಪರ್ವತಗಳೂ ಇವೆ. ನಿಸರ್ಗದಲ್ಲಿ ಹಿಮೀಕರಣ, ಮಣ್ಣಿನ ಸವಕಳಿ ಹಾಗೂ ಸ್ವಯಂಚಾಲಿತ ಮತ್ತು ರಾಸಾಯನಿಕವಾಗಿ ಗಾಳಿಬಿಸಿಲಿಗೆ ಒಡ್ಡಿ ಶಿಥಿಲಗೊಳ್ಳುವಿಕೆಯಂತಹ ಕ್ರಿಯೆಗಳು ನಿರಂತರವಾಗಿ ನಡೆಯುತ್ತಿರುತ್ತದೆ. ಇವೆಲ್ಲವೂ ಪರ್ವತಗಳ ಆಕಾರ ಮತ್ತು ಗುಣಲಕ್ಷಣಗಳನ್ನು ವ್ಯತ್ಯಾಸಗೊಳಿಸುವಲ್ಲಿ ಪ್ರಮುಖ ಪಾತ್ರವಹಿಸುತ್ತವೆ.
ಭೂವಿಜ್ಞಾನ
ಪರ್ವತವು ಸಾಮಾನ್ಯವಾಗಿ ಭೂಮಿಯ ಹೊರಪದರಗಳ ಚಲನೆಯಿಂದ, ಅಥವಾ ಪರ್ವತೋತ್ಪತ್ತಿಯ ಚಲನೆಯಿಂದ ಅಥವಾ ಭೂಪದರಿನ ಚಲನೆಯಿಂದ, ರಚನೆಯಾಗುತ್ತದೆ. ಜ್ವಾಲಾಮುಖಿಯ ಅಂಶಗಳ ಸಮಸ್ಥಿತಿಯ ಮೇಲೇರಿಸುವಿಕೆ ಮತ್ತು ಒಳನುಗ್ಗಿಸುವಿಕೆಯು ಮೇಲ್ಮೈಯ ಶಿಲಾಪದರವನ್ನು ಮೇಲಕ್ಕೆ ತಳ್ಳುತ್ತದೆ. ಇಂತಹ ಸಂಕೋಚನ ಬಲಗಳು ಸುತ್ತಮುತ್ತಲಿನ ಮೇಲ್ಮೈಗಿಂತ ಎತ್ತರವಾದ ಭೂರೂಪವನ್ನು ರಚಿಸುತ್ತವೆ. ಈ ಭೂರೂಪದ ಎತ್ತರವು ಅದನ್ನು ಗುಡ್ಡವಾಗಿ ಅಥವಾ ಹೆಚ್ಚು ಎತ್ತರವಾಗಿದ್ದರೆ ಮತ್ತು ಕಡಿದಾಗಿದ್ದರೆ ಪರ್ವತವಾಗಿ ಮಾಡುತ್ತದೆ. ಪರ್ವತ ಮತ್ತು ಗುಡ್ಡಗಳೆಂದು ಹೇಳಲಾಗುವ ಭೂರೂಪಗಳ ಎತ್ತರವು ಪ್ರದೇಶದ ಕ್ಷೇತ್ರದಂತೆ ವ್ಯತ್ಯಾಸಗೊಳ್ಳುತ್ತದೆ. ಪ್ರಮುಖ ಪರ್ವತಗಳು ಭೂಮಿಯ ಹೊರಪದರದ ವಿರೂಪಗಳ ನಿಯಮಿತ ಗಡಿ ಮತ್ತು ಕ್ರಿಯೆಗಳನ್ನು ಸೂಚಿಸುತ್ತಾ ಏಕ ಕಮಾನಿನಲ್ಲಿ ಕಂಡುಬರುತ್ತವೆ. ಭೂಮಿಯ ಹೊರಪದರದ ವಿರೂಪಗಳ ಬಲಗಳಿಗೆ ಕಲ್ಲುಬಂಡೆಗಳು ಹೇಗೆ ಪ್ರತಿಕ್ರಿಯಿಸುತ್ತವೆ, ಎಂಬುದನ್ನು ಆಧರಿಸಿ ಎರಡು ಪ್ರಕಾರದ ಪರ್ವತಗಳು ರಚನೆಯಾಗಿವೆ - ಬ್ಲಾಕು ಪರ್ವತಗಳು ಮತ್ತು ಪದರ ಪರ್ವತಗಳು.
ಭೂಖಂಡಗಳ ಘರ್ಷಣೆಯಲ್ಲಿನ ಸಂಕೋಚನ ಬಲಗಳು ಸಂಕುಚಿತ ಪ್ರದೇಶವು ಗಟ್ಟಿಯಾಗುವಂತೆ ಮಾಡುತ್ತವೆ. ಆದ್ದರಿಂದ ಮೇಲಿನ ಮೇಲ್ಮೈಯು ಮೇಲ್ಭಾಗಕ್ಕೆ ತಳ್ಳಲ್ಪಡುತ್ತದೆ. ಭೂಮಿಯ ಮೇಲ್ಮೈಯ ಭಾರವನ್ನು ಸರಿದೂಗಿಸಲು, ಹೆಚ್ಚಿನ ಸಂಕುಚಿತ ಶಿಲೆಗಳು ಕೆಳಭಾಗಕ್ಕೆ ತಳ್ಳಲ್ಪಟ್ಟು, ಆಳವಾದ "ಪರ್ವತ ಮ‌ೂಲ"ವನ್ನು ರಚಿಸುತ್ತವೆ. [ಬುಕ್ ಆಫ್ "ಅರ್ಥ್" ಗಮನಿಸಿ, ಪ್ರೆಸ್ ಮತ್ತು ಸೈವರ್ ಪುಟ 413]. ಹೀಗೆ ಪರ್ವತಗಳ ಕೆಳಭಾಗ ಮತ್ತು ಮೇಲ್ಭಾಗ ರಚನೆಯಾಗುತ್ತದೆ. (ಸಮಸ್ಥಿತಿಯನ್ನು ಗಮನಿಸಿ). ಕೆಲವು ಭೂಖಂಡಗಳ ಘರ್ಷಣೆಯಲ್ಲಿ ಒಂದು ಭೂಖಂಡ ಭಾಗವು ಕ್ರಿಯೆಯಲ್ಲಿ ಅದುಮಲ್ಪಟ್ಟು ಇತರೆ ಭಾಗದೊಂದಿಗೆ ಅತಿಕ್ರಮಿಸುತ್ತದೆ.
ಸಾಗರ ತಳದಿಂದ ಹೆಚ್ಚು ಎತ್ತರಕ್ಕಿರುವ ಅನೇಕ ಸಣ್ಣ ದ್ವೀಪಗಳನ್ನೂ ಒಳಗೊಂಡಂತೆ ಕೆಲವು ಅಪೂರ್ವವಾದ ಪರ್ವತಗಳು ಜ್ವಾಲಾಮುಖಿಗಳಿಂದ ರಚಿಸಲ್ಪಟ್ಟಿವೆ. thumb|right|USAಯ ವರ್ಜಿನಿಯಾದ ಶೇನಂದೋಹ್ ನ್ಯಾಶನಲ್ ಪಾರ್ಕ್‌ನ ಬ್ಲೂ ಹಿಡ್ಜ್ ಪರ್ವತಗಳು ವಿಶಾಲ ಪ್ರದೇಶಗಳು ಸ್ತರಗಳಾಗಿ ವಿಭಾಗಿಸಲ್ಪಟ್ಟು ದೊಡ್ಡ ಲಂಬವಾಗಿರುವ ರಚನೆಯಿಂದ ಸ್ಥಳಪಲ್ಲಟಗೊಂಡಾಗ ಬ್ಲಾಕ್ ಪರ್ವತಗಳು ನಿರ್ಮಾಣವಾಗುತ್ತವೆ. ಇದು ಸರ್ವೇಸಾಮಾನ್ಯವಾಗಿ ಸಂಭವಿಸುತ್ತದೆ. ಮೇಲಕ್ಕೆತ್ತರಿಕೊಂಡ ಬ್ಲಾಕುಗಳೇ ಬ್ಲಾಕ್ ಪರ್ವತಗಳು ಅಥವಾ(ಎರಡೂ ಪಕ್ಕಕ್ಕೆ ವಾಲಿದ ಏರುಭೂಮಿ) ಹಾರ್ಸ್ಟ್‌‍‌‌‌ ಗಳು. ಮಧ್ಯದ ತಗ್ಗು ಬ್ಲಾಕುಗಳನ್ನು ತೂಗುಸ್ತರ(ಗ್ರಾಬನ್) ಎನ್ನಲಾಗುತ್ತದೆ: ಇವು ಸಣ್ಣದಾಗಿರಬಹುದು ಅಥವಾ ವ್ಯಾಪಕ ಬಿರುಕು ಕಮರಿ ರಚನೆಗಳಾಗಬಹುದು. ಈ ರೀತಿಯ ಭೂದೃಶ್ಯವು ಪೂರ್ವ ಆಫ್ರಿಕಾ, ವೋಸ್ಜೆಸ್, ಉತ್ತರ ಅಮೆರಿಕಾದ ಬೇಸಿನ್ ಮತ್ತು ರೇಂಜ್ ಪ್ರಾಂತ ಹಾಗೂ ರೈನೆ ಕಣಿವೆ ಮೊದಲಾದ ಕಡೆಗಳಲ್ಲಿ ಕಾಣಸಿಗುತ್ತದೆ. ಈ ಪ್ರದೇಶಗಳು, ಹೆಚ್ಚಾಗಿ ಪ್ರಾದೇಶಿಕ ಒತ್ತಡ ವ್ಯಾಪಕವಾಗಿದ್ದಾಗ ಮತ್ತು ಭೂಮಿಯ ಹೊರಪದರವು ತೆಳ್ಳಗಾದಾಗ ಕಂಡುಬರುತ್ತವೆ.
ಶಿಲೆಯನ್ನು ಸ್ತರವಾಗಿ ಮಾಡಲಾಗದು; ಆದರೆ ಸಮ್ಮಿತೀಯವಾಗಿ ಅಥವಾ ಅಸಮ್ಮಿತೀಯವಾಗಿ ಪದರ ಮಾಡಬಹುದು. ಮೇಲಿನ ಪದರಗಳನ್ನು ಇಪ್ಪಾರು ಪದರಗಳೆಂದು ಮತ್ತು ಕೆಳಪದರಗಳನ್ನು ಅಭಿನತಿ(ಎದುರುಬದುರು ಇಳಿಜಾರು ದಿಕ್ಕಿನಲ್ಲಿರುವ)ಗಳೆಂದು ಕರೆಯಲಾಗುತ್ತದೆ : ಅಸಮ್ಮಿತೀಯ ಪದರದಲ್ಲಿ ಚಾಚಿಕೊಂಡಿರುವ ಮತ್ತು ಬುಡಮೇಲಾಗಿರುವ ಪದರಗಳೂ ಇರಬಹುದು. ಜ್ಯೂರಾ ಪರ್ವತಗಳು ಪದರಗಳಿಗೆ ಒಂದು ಉದಾಹರಣೆ. ದೀರ್ಘಕಾಲದ ಸವೆತವು ಉಬ್ಬುಗಳಲ್ಲಿ ವ್ಯತ್ಯಯ ತರಬಹುದು, ಮೃದು ಮೇಲ್ಮುಖ ಶಿಲೆಯು ಸವೆದುಹೋಗಬಹುದು. ಹೀಗಾಗಿ ಇಪ್ಪಾರು ಪದರಗಳು ಅಭಿನತಿಗಳ(ಎದುರುಬದುರು ಇಳಿಜಾರು ದಿಕ್ಕಿನಲ್ಲಿರುವ) ಹೆಚ್ಚು ಗಟ್ಟಿಯಾದ ಸಂಕುಚಿತ ಶಿಲೆಗಳಿಗಿಂತ ಕಡಿಮೆ ಕಠಿಣವಾಗಿರುತ್ತವೆ.
ಆಕರಗಳು
ವರ್ಗ:ಪರ್ವತಗಳು ವರ್ಗ:ಭೂಗೋಳಶಾಸ್ತ್ರದ ಪರಿಭಾಷೆ ವರ್ಗ:ಹಳೆಯ ಫ್ರೆಂಚ್ ಎರವಲು-ಪದಗಳು ವರ್ಗ:ಭೂಗೋಳ
ಅಶ್ವಾರೋಹಿ ಸೈನಿಕ
ಓರ್ವ ಅಶ್ವಾರೋಹಿ ಸೈನಿಕ ನು ಯುರೋಪ್‌‌‌‌ನಲ್ಲಿನ ಮಧ್ಯಯುಗಗಳ ಯೋಧ ವರ್ಗದ ಓರ್ವ ಸದಸ್ಯನಾಗಿದ್ದ ಮತ್ತು "ಅಶ್ವದಳ" (ಷಿವಲ್ರಿ) ಎಂದು ಕರೆಯಲ್ಪಡುತ್ತಿದ್ದ ಒಂದು ನ್ಯಾಯಸಂಹಿತೆಯನ್ನು ಅವನು ಅನುಸರಿಸುತ್ತಿದ್ದ. ಇತರ ಇಂಡೋ-ಐರೋಪ್ಯ ಭಾಷೆಗಳಲ್ಲಿ ಕ್ಯಾವಲಿಯರ್‌‌ (ರಾವುತ) ಅಥವಾ ರೈಡರ್‌‌ (ಸವಾರ) ಎಂಬ ಸಜಾತೀಯ ಪದಗಳು ಹೆಚ್ಚು ಚಾಲ್ತಿಯಲ್ಲಿದ್ದು (ಉದಾಹರಣೆಗೆ: ಫ್ರೆಂಚ್‌ ಷೆವಲಿಯರ್‌‌‌‌ (ಅಶ್ವಾರೋಹಿ) ಮತ್ತು ಜರ್ಮನ್‌‌ ರಿಟ್ಟರ್‌‌‌ ), ಅಶ್ವಾರೋಹಿ ಸೈನಿಕನ ಸಾರಿಗೆಯ ವಿಧಾನವನ್ನು ಅವು ಸೂಚಿಸುತ್ತವೆ. ಗ್ರೀಕರ ಹಿಪ್ಪಿಯಸ್‌‌ ಮತ್ತು ರೋಮನ್ನರ ಈಕ್ವೆಸ್‌‌ ರೀತಿಯಲ್ಲಿ, ಅಶ್ವಾರೋಹಿ ಯೋಧರು ಪ್ರಾಚೀನ ಕಾಲದಿಂದಲೂ ಗೌರವ ಮತ್ತು ಪ್ರತಿಷ್ಠೆಯ ಒಂದು ಸ್ಥಾನವನ್ನು ಪಡೆದುಕೊಂಡು ಬಂದಿದ್ದಾರೆ; ಮತ್ತು ಮಧ್ಯಯುಗಗಳಲ್ಲಿ, ಅಶ್ವಾರೋಹಿ ಸೈನಿಕ ಪದವಿಯು ಅಶ್ವಾರೋಹಣ ಕಲೆಯೊಂದಿಗೆ ಬಿಡಿಸಿಕೊಳ್ಳಲಾಗದ ಸಂಬಂಧವನ್ನು ಹೊಂದಿತ್ತು ಎಂಬುದು ಗಮನಾರ್ಹ ಅಂಶವಾಗಿದೆ. ವೆಲ್ಷ್‌‌ ಪಾದ್ರಿಯಾದ ಮಾನ್‌ಮೌತ್‌‌ನ ಜೆಫ್ರಿ‌ ಎಂಬಾತ 1130ರ ದಶಕದಲ್ಲಿ ತಾನು ಬರೆದ ಹಿಸ್ಟೋರಿಯಾ ರೆಗಮ್‌ ಬ್ರಿಟಾನಿಯೇ ("ಬ್ರಿಟನ್ನಿನ ‌ರಾಜರ ಇತಿಹಾಸ") ಎಂಬ ಕೃತಿಯಲ್ಲಿ, ಬ್ರಿಟಿಷ್‌ ದಂತಕಥೆ ಎಂದೇ ಪ್ರಸಿದ್ಧನಾದ ರಾಜ ಅರ್ಥರ್‌‌‌‌‌ನನ್ನು ಯುರೋಪ್‌ನ ಉದ್ದಗಲಕ್ಕೂ ಮಧ್ಯಯುಗಗಳ ಅವಧಿಯಲ್ಲಿ ಜನಪ್ರಿಯಗೊಳಿಸಿದ. 1485ರಲ್ಲಿ ಬರೆಯಲ್ಪಟ್ಟ ಸರ್‌ ಥಾಮಸ್‌ ಮ್ಯಾಲರಿಯ ಲೆ ಮಾರ್ಟೆ ಡಿ'ಅರ್ಥರ್‌ ("ಅರ್ಥರ್‌ನ ಸಾವು") ಎಂಬ ಕೃತಿಯು ಅಶ್ವದಳದ ಆದರ್ಶವನ್ನು ವಿಶದೀಕರಿಸುವಲ್ಲಿನ ಒಂದು ಪ್ರಮುಖ ಕೃತಿಯಾಗಿತ್ತು; ನಂಬಿಕೆ, ಸ್ವಾಮಿನಿಷ್ಠೆ, ಧೈರ್ಯ, ಮತ್ತು ಗೌರವ ಇವೇ ಮೊದಲಾದ ಮೌಲ್ಯಗಳನ್ನು ಎತ್ತಿಹಿಡಿಯಲು ಪ್ರಮಾಣ ಮಾಡಿದ ಓರ್ವ ಉತ್ಕೃಷ್ಟ ಯೋಧನಾಗಿ ಅಶ್ವಾರೋಹಿ ಸೈನಿಕನನ್ನು ಕಲ್ಪಿಸಿಕೊಳ್ಳುವ ಆಧುನಿಕ ಪರಿಕಲ್ಪನೆಗೆ ಈ ಆದರ್ಶವು ಅವಶ್ಯಕವಾಗಿದೆ. ನವೋದಯದ ಸಂದರ್ಭದಲ್ಲಿ, ಅಶ್ವದಳದ ಸಾಹಿತ್ಯಕೃತಿಯು ಸಾಹಿತ್ಯ ವಲಯದಲ್ಲಿ ಜನಪ್ರಿಯವಾಯಿತು. ಹಿಂದಿಗಿಂತ ಹೆಚ್ಚು ಆದರ್ಶಾತ್ಮಕವಾಗಿ ಬೆಳೆಯುತ್ತಾ ಹೋದ ಈ ಪ್ರಕಾರವು ಅಂತಿಮವಾಗಿ, ಸಾಹಿತ್ಯದಲ್ಲಿ ಯಥಾರ್ಥತೆ ಎಂಬ ಒಂದು ಹೊಸಸ್ವರೂಪದ ಉದಯಕ್ಕೆ ಕಾರಣವಾಯಿತು; ಮಿಗುಯೆಲ್‌ ಡೆ ಸೆರ್ವೆಂಟೆಸ್‌‌‌‌‌ನ ಡಾನ್‌ ಕ್ವಿಕ್ಸೋಟ್‌ ಕೃತಿಯು ಸಾಹಿತ್ಯದಲ್ಲಿ ಯಥಾರ್ಥತೆಯನ್ನು ಜನಪ್ರಿಯಗೊಳಿಸಿತು ಎಂದು ಹೇಳಬಹುದು. ಅಶ್ವಾರೋಹಿ ಸೈನಿಕ ಪದವಿಯ ಆದರ್ಶಗಳ ಒಳಹೊಕ್ಕಿ ವಿಚಾರಮಾಡುವ ಈ ಕಾದಂಬರಿಯು, ಸೆರ್ವೆಂಟೆಸ್‌‌ನ ಪ್ರಪಂಚದ ವಾಸ್ತವತೆಯೊಂದಿಗಿನ ಅವರ ಅಸಾಂಗತ್ಯವನ್ನು ಬಿಡಿಸಿ ಹೇಳುತ್ತದೆ. ಮಧ್ಯಯುಗದ ಅವಧಿಯ ಅಂತ್ಯಭಾಗದಲ್ಲಿ, ಯುದ್ಧದ ಹೊಸ ವಿಧಾನಗಳು ರಕ್ಷಾಕವಚದಲ್ಲಿರುವ ಆದರ್ಶಪ್ರಾಯವಾದ ಅಶ್ವಾರೋಹಿ ಸೈನಿಕರನ್ನು ನೀಡಲು ಪ್ರಾರಂಭಿಸಿದವು; ಸರಿಸುಮಾರು 1560ರ ವೇಳೆಗೆ ಇವರು ಬಳಕೆಯಲ್ಲಿಲ್ಲದ ಸ್ಥಿತಿಗೆ ತಲುಪಿದರಾದರೂ, ಅವರಿಗೆ ಸಂಬಂಧಿಸಿದ ಪ್ರಶಸ್ತಿಸೂಚಕಗಳು ಅನೇಕ ರಾಷ್ಟ್ರಗಳಲ್ಲಿ ಉಳಿದುಕೊಂಡವು. ನೈಟ್ಸ್‌ ಟೆಂಪ್ಲರ್‌‌ (ನೈಟ್ಸ್‌ ಟೆಂಪ್ಲರ್‌‌) ಎಂಬಂಥ, ಅಶ್ವಾರೋಹಿ ಸೈನಿಕ ಪದವಿಯ (ನೈಟ್‌ಹುಡ್‌ನ) ಕೆಲವೊಂದು ದರ್ಜೆಗಳು ಸ್ವತಃ ದಂತಕಥೆಯ ವಸ್ತುಗಳಾಗಿದ್ದರೆ, ಇತರ ದರ್ಜೆಗಳು ಯಾರ ಕಣ್ಣಿಗೂ ಬೀಳದಂತೆ ಕಾಣೆಯಾಗಿವೆ. ಇಂದು, ನೈಟ್‌ಹುಡ್‌ ಪದವಿಗೆ ಸಂಬಂಧಿಸಿದ ಅನೇಕ ದರ್ಜೆಗಳು ಹಲವಾರು ದೇಶಗಳಲ್ಲಿ ಇನ್ನೂ ತಮ್ಮ ಅಸ್ತಿತ್ವವನ್ನು ಮುಂದುವರಿಸಿದ್ದು, ಇಂಗ್ಲಿಷರ ಆರ್ಡರ್‌ ಆಫ್‌ ದಿ ಗಾರ್ಟರ್‌, ಸ್ವೀಡಿಷ್‌ ಜನರ ರಾಯಲ್‌ ಆರ್ಡರ್‌ ಆಫ್‌ ದಿ ಸೆರಾಫಿಮ್‌, ಮತ್ತು ರಾಯಲ್‌ ನೇವೇಯನ್‌ ಆರ್ಡರ್‌ ಆಫ್‌ ಸೇಂಟ್‌ ಒಲಾವ್‌ ಅಂಥ ಕೆಲವು ಉದಾಹರಣೆಗಳಾಗಿವೆ. ಈ ದರ್ಜೆಗಳ ಪೈಕಿ ಪ್ರತಿಯೊಂದೂ ಸಹ ಅರ್ಹತೆಗೆ ಸಂಬಂಧಿಸಿದ ತನ್ನದೇ ಆದ ಮಾನದಂಡಗಳನ್ನು ಹೊಂದಿವೆಯಾದರೂ, 'ನೈಟ್‌ಹುಡ್‌' ಪದವಿಯು ಓರ್ವ ಸಂಸ್ಥಾನದ ಮುಖ್ಯಸ್ಥನಿಂದ ಸಾಮಾನ್ಯವಾಗಿ ನೀಡಲ್ಪಡುತ್ತದೆ; ಯಾವುದಾದರೊಂದು ಶ್ಲಾಘನೀಯ ಸಾಧನೆಯನ್ನು ಗುರುತಿಸಲು ಆಯ್ದ ವ್ಯಕ್ತಿಗಳಿಗೆ ಇದು ನೀಡಲ್ಪಡುತ್ತದೆ ಎಂದು ಗಮನಾರ್ಹ ಅಂಶ.
ವ್ಯುತ್ಪತ್ತಿ
ಹಳೆಯ ಇಂಗ್ಲಿಷ್‌‌‌‌‌ನ ನೈಹ್ಟ್‌‌ ("ಹುಡುಗ" ಅಥವಾ "ಸೇವಕ") ಎಂಬುದರಿಂದ ಬಂದಿರುವ ನೈಟ್‌ (ಅಶ್ವಾರೋಹಿ ಸೈನಿಕ) ಎಂಬ ಪದವು, ನೆಕ್ಟ್‌‌ ("ಸೇವಕ, ಗುಲಾಮ") ಎಂಬ ಜರ್ಮನ್‌‌ ಪದದ ಒಂದು ಸಜಾತೀಯ ಪದವಾಗಿದೆ. ಅಜ್ಞಾತ ಮೂಲದಿಂದ ಬಂದಿರುವ ಈ ಅರ್ಥವು ಪಶ್ಚಿಮ ಜರ್ಮನರ ಭಾಷೆಗಳಲ್ಲಿ ಸಾಮಾನ್ಯವಾಗಿದೆ (ಹೋಲಿಕೆ: ಹಳೆಯ ಫ್ರೀಸ್‌ಲಂಡಿನ ನಿಯುಕ್ಟ್‌, ಡಚ್‌ ನೆಕ್ಟ್‌‌ , ಡ್ಯಾನಿಷ್‌ ನಾಯ್ಟ್‌ , ಮಧ್ಯಕಾಲೀನ ಜರ್ಮನ್‌‌ ನೆಹ್ಟ್‌‌ , ಈ ಎಲ್ಲವೂ "ಹುಡುಗ, ಯುವಕ, ತರುಣ" ಎಂಬ ಅರ್ಥಗಳನ್ನು ನೀಡಿದರೆ, ಜರ್ಮನ್‌‌ ಪದವಾದ ನೆಕ್ಟ್‌‌ "ಸೇವಕ, ಗುಲಾಮ, ಊಳಿಗದವನು" ಎಂಬ ಅರ್ಥಗಳನ್ನು ನೀಡುತ್ತದೆ). ಯಾವುದೇ ಸೇವಕನನ್ನು ಉಲ್ಲೇಖಿಸುವಂತಿದ್ದ ಹಳೆಯ ಇಂಗ್ಲಿಷ್‌ ಭಾಷೆಯ ನೈಹ್ಟ್‌‌ ಎಂಬ ಪದವು, ಅಶ್ವಾರೋಹಣ ಕಲೆಯೊಂದಿಗೆ ಯಾವುದೇ ನಿರ್ದಿಷ್ಟ ಸಂಬಂಧವನ್ನು ಹೊಂದಿರಲಿಲ್ಲ. ರ್ಯಾಡ್‌ನೈಹ್ಟ್‌‌ (ಇದು "ಸವಾರಿಮಾಡುತ್ತಿರುವ-ಸೇವಕ" ಎಂಬ ಅರ್ಥವನ್ನು ನೀಡುತ್ತದೆ) ಎಂಬಾತ ಸಂದೇಶಗಳನ್ನು ವಿತರಿಸುತ್ತಿರುವ ಅಥವಾ ಕುದುರೆಯ ಬೆನ್ನೇರಿ ಕಡಲಂಚುಗಳಲ್ಲಿ ಗಸ್ತು ತಿರುಗುತ್ತಿರುವ ಓರ್ವ ಸೇವಕನಾಗಿದ್ದ. 1300ರ ವೇಳೆಗೆ, ಹಳೆಯ ಇಂಗ್ಲಿಷ್‌ ಭಾಷೆಯ ನೈಹ್ಟ್‌‌ಹ್ಯಾಡ್‌ ("ನೈಟ್‌ಹುಡ್‌") ಎಂಬ ಪದವು ಹರೆಯ (ಅಂದರೆ, ಬಾಲ್ಯ ಮತ್ತು ಪುರುಷಾವಸ್ಥೆಯ ನಡುವಿನ ಅವಧಿ) ಎಂಬ ಅರ್ಥವನ್ನು ಹೊಂದಿತ್ತು.
"ಸೇವಕ" ಎಂಬ ಸಾರ್ವತ್ರಿಕ ಅರ್ಥವನ್ನು "ರಾಜ ಅಥವಾ ಇತರ ಮೇಲಧಿಕಾರಿಯ ಸೇನಾ ಅನುಯಾಯಿ" ಎಂಬ ರೀತಿಯಲ್ಲಿ ಕಿರಿದಾಗಿಸುವ ಪರಿಪಾಠವು 1100ರ ವೇಳೆಗೆ ಗೋಚರಿಸಿತು. ಭಾರೀ ಅಶ್ವಸೈನ್ಯದಲ್ಲಿ ಓರ್ವ ಕುದುರೆಯೇರಿದ ಯೋಧನಾಗಿರುವುದರ ಅಶ್ವಾರೋಹಿ ಸೈನಿಕ ನೊಬ್ಬನ ನಿರ್ದಿಷ್ಟ ಸೇನಾ ಅರ್ಥವು, ನೂರು ವರ್ಷಗಳ ಯುದ್ಧದಲ್ಲಿ ಮಾತ್ರವೇ ಹೊರಹೊಮ್ಮುತ್ತದೆ. "ನೈಟ್‌ ಆಗಿಸುವ" ಎಂಬ ಕ್ರಿಯಾಪದವು, ಅಂದರೆ ಯಾರಾದರೊಬ್ಬರನ್ನು ಅಶ್ವಾರೋಹಿ ಸೈನಿಕನನ್ನಾಗಿಸುವುದು ಎಂಬ ಪರಿಕಲ್ಪನೆಯು 1300ರ ಆಸುಪಾಸಿನಲ್ಲಿ ಕಾಣಿಸುತ್ತದೆ, ಮತ್ತು ಅದೇ ಕಾಲದಿಂದ "ಅಶ್ವಾರೋಹಿ ಸೈನಿಕ ಪದವಿ" (ನೈಟ್‌ಹುಡ್‌ ಪದವಿ) ಎಂಬ ಪದವು "ಹರೆಯ" ಎಂಬುದರಿಂದ "ಓರ್ವ ಅಶ್ವಾರೋಹಿ ಸೈನಿಕನ ದರ್ಜೆ ಅಥವಾ ಘನತೆ" ಎಂಬುದಕ್ಕೆ ಬದಲಾಯಿಸಲ್ಪಟ್ಟಿತು. ಈ ನಿಟ್ಟಿನಲ್ಲಿ ಇಂಗ್ಲಿಷ್‌ ಭಾಷೆಯು ಇತರ ಬಹುಪಾಲು ಐರೋಪ್ಯ ಭಾಷೆಗಳಿಗಿಂತ ಭಿನ್ನವಾಗಿ ನಿಲ್ಲುತ್ತದೆ; ಇಂಗ್ಲಿಷ್‌ ಭಾಷೆಯಲ್ಲಿನ ಸಮಾನಾರ್ಥಕ ಪದವು ಯುದ್ಧ ಕುದುರೆಯ ಮಾಲೀಕತ್ವದ ಸ್ಥಾನಮಾನ ಮತ್ತು ಅಭ್ಯುದಯಕ್ಕೆ ಒತ್ತುನೀಡುತ್ತದೆ. ಭಾಷಾಶಾಸ್ತ್ರದ ದೃಷ್ಟಿಯಿಂದ ಹೇಳುವುದಾದರೆ, ಸಾಮಾಜಿಕ ಸ್ಥಾನಮಾನದೊಂದಿಗಿನ ಕುದುರೆ ಮಾಲೀಕತ್ವದ ಸಂಬಂಧವು ಕನಿಷ್ಟಪಕ್ಷ ಪ್ರಾಚೀನ ಗ್ರೀಸ್‌ ಕಾಲದಷ್ಟು ಹಿಂದಕ್ಕೆ ಹೋಗುತ್ತದೆ; ಈ ಅವಧಿಯಲ್ಲಿ, ಹಿಪಾರ್ಕಸ್‌ ಮತ್ತು ಕ್ಸಾಂಥೈಪ್‌‌‌ನಂಥ, ಕುದುರೆ ಗೆ ಸಂಬಂಧಿಸಿದ ಗ್ರೀಕ್‌ ಪದವನ್ನು ಅನೇಕ ಕುಲೀನ ಅಥವಾ ದೊಡ್ಡಸ್ತಿಕೆಯ ಹೆಸರುಗಳು ಒಳಗೊಂಡಿದ್ದವು; ಅರಿಸ್ಟೋಫೇನ್ಸ್‌‌‌ನ ಕ್ಲೌಡ್ಸ್‌ ಕೃತಿಯಲ್ಲಿನ ಫೀಡಿಪ್ಪೈಡ್ಸ್‌ ಎಂಬ ಪಾತ್ರವು ತನ್ನ ತಾತನ ಹೆಸರನ್ನು ಹೊಂದಿದ್ದು, ಹೆಚ್ಚು ದೊಡ್ಡಸ್ತಿಕೆಯನ್ನು ಧ್ವನಿಸುವ ದೃಷ್ಟಿಯಿಂದ ಈ ಹೆಸರಿನಲ್ಲಿ ಹಿಪ್‌‌‌- ಎಂಬುದು ತೂರಿಸಲ್ಪಟ್ಟಿದೆ. ಅದೇ ರೀತಿಯಲ್ಲಿ, ಗ್ರೀಕರ ἱππεύς (ಹಿಪ್ಪಿಯಸ್‌‌ ) ಎಂಬ ಪದವನ್ನು "ನೈಟ್‌" ("ಅಶ್ವಾರೋಹಿ ಸೈನಿಕ") ಎಂಬುದಾಗಿ ಸಾಮಾನ್ಯವಾಗಿ ಅನುವಾದಿಸಲಾಗುತ್ತದೆ; ಸಂಸ್ಥಾನದ ಸೇವೆಯಲ್ಲಿ ಒಂದು ಯುದ್ಧಾಶ್ವವನ್ನು ನಿರ್ವಹಿಸುವಲ್ಲಿ ಸಮರ್ಥರಾಗಿದ್ದ, ಅಥೆನ್ಸಿನ ನಾಲ್ಕು ಸಾಮಾಜಿಕ ವರ್ಗಗಳ ಪೈಕಿ ಅತ್ಯುನ್ನತವಾದದ್ದು ಎಂಬ ಅರ್ಥದಲ್ಲಿ, ಕನಿಷ್ಟಪಕ್ಷ ಅದನ್ನು ಪರಿಗಣಿಸಲಾಗುತ್ತದೆ. ಗ್ರೀಕ್‌ ಭಾಷೆಯ ಹಿಪ್ಪೋಸ್‌ ಮತ್ತು ಲ್ಯಾಟಿನ್‌ ಭಾಷೆಯ ಈಕ್ವಸ್‌ ಎಂಬ ಪದಗಳೆರಡೂ ಸಹ, "ಕುದುರೆ" ಎಂಬ ಅರ್ಥವನ್ನು ನೀಡುವ ಎಕ್ವೊ- ಎಂಬ ಪ್ರೋಟೋ-ಇಂಡೋ-ಐರೋಪ್ಯ ಪದಮೂಲದಿಂದ ಜನ್ಯವಾಗಿವೆ. ಓರ್ವ ಅಶ್ವಾರೂಢ ವ್ಯಕ್ತಿಯು (ಈಕ್ವೆಸ್ಟ್ರಿಯನ್‌) (ಲ್ಯಾಟಿನ್‌ ಭಾಷೆಯ ಈಕ್ವೆಸ್‌‌ "ಕುದುರೆ ಸವಾರ", ಈಕ್ವಸ್‌ "ಕುದುರೆ" ಎಂಬ ಪದಗಳಿಂದ ಜನ್ಯವಾಗಿರುವಂಥದು), ರೋಮನ್‌ ಗಣರಾಜ್ಯ ಮತ್ತು ಆರಂಭಿಕ ರೋಮನ್‌ ಸಾಮ್ರಾಜ್ಯದಲ್ಲಿದ್ದ ಎರಡನೇ ಅತಿದೊಡ್ಡ ಸಾಮಾಜಿಕ ವರ್ಗದ ಓರ್ವ ಸದಸ್ಯನಾಗಿದ್ದ. ಈ ವರ್ಗವನ್ನು ಅನೇಕವೇಳೆ "ನೈಟ್‌" ("ಅಶ್ವಾರೋಹಿ ಸೈನಿಕ") ಎಂಬುದಾಗಿ ಅನುವಾದಿಸಲಾಗುತ್ತದೆ; ಆದಾಗ್ಯೂ, ಮಧ್ಯಯುಗದ ಅಶ್ವಾರೋಹಿ ಸೈನಿಕನನ್ನು ಲ್ಯಾಟಿನ್‌ನಲ್ಲಿ ಮೈಲ್ಸ್‌‌ ಎಂಬುದಾಗಿ ಕರೆಯಲಾಗುತ್ತಿತ್ತು (ಆದರ್ಶಪ್ರಾಯವಾದ ಅಥವಾ ಅಭಿಜಾತ ಲ್ಯಾಟಿನ್‌ ಭಾಷೆಯಲ್ಲಿ ಇದು "ಸಿಪಾಯಿ" ಎಂಬ ಅರ್ಥವನ್ನು ಕೊಡುತ್ತಿತ್ತು, ಅದು ಸಾಮಾನ್ಯವಾಗಿ ಕಾಲಾಳುಪಡೆಯ ಸೈನಿಕನಿಗೆ ಸಂಬಂದಿಸಿದ ಹೆಸರಾಗಿತ್ತು). ನಂತರ ಬಂದ ರೋಮನ್‌ ಸಾಮ್ರಾಜ್ಯದಲ್ಲಿ, ಕುದುರೆಗೆ ಸಂಬಂಧಿಸಿದ ಅಭಿಜಾತ ಲ್ಯಾಟಿನ್‌ ಪದವಾದ ಈಕ್ವಸ್‌, ಆಡುಮಾತಿನ ಲ್ಯಾಟಿನ್‌‌‌‌ನ ಕ್ಯಾಬಲ್ಲಸ್‌‌ ಎಂಬ ಪದದಿಂದ ರೂಢಿಯ ಮಾತಿನಲ್ಲಿ ಬದಲಾಯಿಸಲ್ಪಟ್ಟಿತು; ಕ್ಯಾಬಲ್ಲಸ್‌‌ ಎಂಬ ಪದವು ಪ್ರಾಚೀನ ಗಾಲ್‌ ಭಾಷೆಯ ಕ್ಯಾಬಲ್ಲೊಸ್‌ ಎಂಬ ಪದದಿಂದ ಜನ್ಯವಾಗಿತ್ತು. ಕ್ಯಾಬಲ್ಲಸ್‌‌ ಎಂಬ ಪದದಿಂದ ಹಳೆಯ ಇಟಲಿ ಭಾಷೆಯ ಕ್ಯಾವಲಿಯರೆ, ಇಟಲಿ ಭಾಷೆಯ ಕ್ಯಾವಲ್ಲೊ , ಫ್ರೆಂಚ್‌ ಭಾಷೆಯ ಷೆವಲ್‌ , ಮತ್ತು (ಫ್ರೆಂಚ್‌ನಿಂದ ಎರವಲು ಪಡೆದ) ಇಂಗ್ಲಿಷ್‌ ಭಾಷೆಯ ಕ್ಯಾವಲಿಯರ್‌‌ ಪದಗಳು ಹುಟ್ಟಿಕೊಂಡವು. ಅಶ್ವಾರೋಹಿ ಸೈನಿಕ ನಿಗೆ ಸಂಬಂಧಿಸಿದಂತೆ ರೊಮಾನ್ಸ್‌‌ ಭಾಷೆಗಳಲ್ಲಿ ಇರುವ ಪದಗಳಲ್ಲಿ ಈ ಮಾದರಿಯು ಮುಂದುವರಿಯುತ್ತದೆ: ಸ್ಪ್ಯಾನಿಷ್‌ ಭಾಷೆಯ ಕ್ಯಾಬಲ್ಲೆರೊ, ಫ್ರೆಂಚ್‌ ಭಾಷೆಯ ಷೆವಲಿಯರ್‌‌‌‌ , ಪೋರ್ಚುಗೀಸ್‌ ಭಾಷೆಯ ಕ್ಯಾವಲೀರೊ ಇತ್ಯಾದಿಗಳು ಅದಕ್ಕೆ ನಿದರ್ಶನಗಳಾಗಿವೆ. ಜರ್ಮನ್ ಭಾಷೆಯಲ್ಲಿ, ರಿಟ್ಟರ್‌‌‌ ಎಂಬ ಪದದ ಅರ್ಥ ರೈಡರ್‌‌ (ಸವಾರ) ಎಂದಿದೆ; ಮತ್ತು ಹಾಗೆಯೇ ಡಚ್‌ ಮತ್ತು ಸ್ಕ್ಯಾಂಡಿನೇವಿಯಾದ ಬಿರುದಾದ ರಿಡ್ಡರ್‌‌ ಎಂಬ ಪದಕ್ಕೂ ಇದು ಅನ್ವಯಿಸುತ್ತದೆ. ಈ ಪದಗಳು ಸಜಾತೀಯ ಪದಗಳಾಗಿದ್ದು, ಜರ್ಮನರ ರೈಡಾನ್‌ "ಸವಾರಿ ಮಾಡುವುದು" ಎಂಬುದರಿಂದ, ಪ್ರೋಟೋ-ಇಂಡೋ-ಐರೋಪ್ಯ ಮೂಲದ ರೆಯ್ಡ್‌- ಎಂಬುದರಿಂದ ಅವು ಜನ್ಯವಾಗಿವೆ.
ಸಾಹಿತ್ಯದಲ್ಲಿ ಅಶ್ವಾರೋಹಿ ಸೈನಿಕರು
ಅಶ್ವಾರೋಹಿ ಸೈನಿಕರು ಮತ್ತು ಅಶ್ವಾರೋಹಿ ಸೈನಿಕ ಪದವಿಯ ಆದರ್ಶಗಳು ಮಧ್ಯಯುಗದ ಮತ್ತು ನವೋದಯ ಸಾಹಿತ್ಯದಲ್ಲಿ ಅಗಾಧ ಪ್ರಮಾಣದಲ್ಲಿ ಕಾಣಿಸಿಕೊಂಡಿವೆ, ಮತ್ತು ಸಾಹಿತ್ಯಿಕ ರೊಮಾನ್ಸ್‌‌ ಕೃತಿಗಳಲ್ಲಿ ಒಂದು ಕಾಯಂಸ್ಥಳವನ್ನು ಗಳಿಸಿಕೊಂಡಿವೆ. ಅಶ್ವದಳದ ಕುರಿತಾದ ರೊಮಾನ್ಸ್‌‌ ಭಾಷೆಯ ಕೃತಿಗಳು ಸಮೃದ್ಧಿಯಾಗಿರುವ ಸಂದರ್ಭದಲ್ಲೇ, ನಿರ್ದಿಷ್ಟವಾಗಿ ಅಶ್ವಾರೋಹಿ ಸೈನಿಕ ಪದವಿಯ ಗಮನಾರ್ಹ ಸಾಹಿತ್ಯಿಕ ಚಿತ್ರಣಗಳು ಈ ಮುಂದಿನ ಕೃತಿಗಳಲ್ಲಿ ಕಂಡುಬರುತ್ತವೆ: ಜೆಫ್ರಿ ಚೇಸರ್‌‌‌‌‌‌‌ನ ದಿ ನೈಟ್‌'ಸ್‌ ಟೇಲ್‌‌, ಬಾಲ್ಡಾಸ್ಸಾರೆ ಕ್ಯಾಸ್ಟಿಂಗ್ಲಿಯೋನ್‌‌‌‌‌ನ ದಿ ಬುಕ್‌ ಆಫ್‌ ದಿ ಕೋರ್ಟಿಯರ್‌ , ಮತ್ತು ಮಿಗುಯೆಲ್‌ ಡೆ ಸೆರ್ವೆಂಟೆಸ್‌‌‌‌ನ ಡಾನ್‌ ಕ್ವಿಕ್ಸೋಟ್‌. ಅಷ್ಟೇ ಅಲ್ಲ, ಸರ್‌ ಥಾಮಸ್‌ ಮ್ಯಾಲರಿಯ ಲೆ ಮಾರ್ಟೆ ಡಿ'ಅರ್ಥರ್‌ ಮತ್ತು ಅರ್ಥರ್‌‌ನ ಕಾಲದ ಇತರ ಕಥೆಗಳಲ್ಲಿಯೂ ಸಹ (ಮಾನ್‌ಮೌತ್‌ನ ಜೆಫ್ರಿಯ ಹಿಸ್ಟೋರಿಯಾ ರೆಗಮ್‌ ಬ್ರಿಟಾನಿಯೇ, ಪರ್ಲ್‌ ಪೊಯೆಟ್‌‌‌ನ ಸರ್‌ ಗವೈನ್‌ ಅಂಡ್‌ ಗ್ರೀನ್‌ ನೈಟ್‌ , ಇತ್ಯಾದಿ.) ಅಶ್ವಾರೋಹಿ ಸೈನಿಕ ಪದವಿಯ ಚಿತ್ರಣಗಳನ್ನು ಕಾಣಬಹುದು. ರಾಜನ ಆದರ್ಶಮಯಿ ಅನುಚರನಾದ, ಬಾಲ್ಡಾಸ್ಸಾರೆಯ ಅಶ್ವದಳದ ಅಶ್ವಾರೋಹಿ ಸೈನಿಕ ಕ್ಯಾಸ್ಟಿಂಗ್ಲಿಯೋನ್‌ನ ದಿ ಬುಕ್‌ ಆಫ್‌ ದಿ ಕೋರ್ಟಿಯರ್‌ ಎಂಬ ಕೃತಿಯು, ಕುಲೀನತೆಯ ಅಥವಾ ಗೌರವದ ಅಂತಸ್ತಿನ ಆದರ್ಶಗುಣಗಳ ಕುರಿತಾದ ಒಂದು ಮಾದರಿ ಎನಿಸಿಕೊಂಡಿತು. ಕ್ಯಾಸ್ಟಿಂಗ್ಲಿಯೋನ್‌ನ ಕಥೆಯು ಉರ್ಬಿನೊದ ಡ್ಯೂಕ್‌ನ ಆಸ್ಥಾನದ ಶ್ರೀಮಂತ ವರ್ಗದವರ ನಡುವೆ ಒಂದು ಚರ್ಚೆಯ ಸ್ವರೂಪವನ್ನು ಪಡೆದುಕೊಂಡಿತು; ಈ ಕೃತಿಯಲ್ಲಿ ಪಾತ್ರಗಳು ನಿರ್ಣಯಿಸುವ ಪ್ರಕಾರ, ಆದರ್ಶ ಅಶ್ವಾರೋಹಿ ಸೈನಿಕನು ಕದನದಲ್ಲಿನ ತನ್ನ ಧೈರ್ಯ ಮತ್ತು ಪರಾಕ್ರಮಗಳಿಗೆ ಮಾತ್ರವೇ ಹೆಸರುವಾಸಿಯಾಗಬಾರದು, ಅವನು ಓರ್ವ ಪರಿಣಿತ ನರ್ತಕ, ಕ್ರೀಡಾಪಟು, ಗಾಯಕ ಮತ್ತು ಭಾಷಣಕಾರನಾಗಿಯೂ ಹೆಸರು ಪಡೆಯಬೇಕು; ಅಷ್ಟೇ ಅಲ್ಲ, ಮಾನವಿಕಗಳು ಮತ್ತು ಶಿಷ್ಟ ಗ್ರೀಕ್‌ ಹಾಗೂ ಲ್ಯಾಟಿನ್‌ ಸಾಹಿತ್ಯದಲ್ಲಿ ಅವನು ಪಾಂಡಿತ್ಯವನ್ನು ಪಡೆದಿರಬೇಕು.
ಅಶ್ವದಳದ ದರ್ಜೆಗಳು
ಧಾರ್ಮಿಕಯುದ್ಧಗಳ ನಂತರ, ಸೇನಾ ದರ್ಜೆಗಳು ಆದರ್ಶೀಕರಿಸಲ್ಪಟ್ಟವು ಮತ್ತು ರಂಜನೀಯವಾಗಿಸಲ್ಪಟ್ಟವು; ಆ ಕಾಲದ ಅರ್ಥರ್‌‌ನ ಸಾಹಿತ್ಯಕೃತಿಗಳಲ್ಲಿ ಪ್ರತಿಬಿಂಬಿತವಾದಂತೆ, ಇದು ಮಧ್ಯಯುಗದ ಅಂತ್ಯದ ಅಶ್ವದಳದ ಅಭಿಮತವನ್ನು ಹೊರಹೊಮ್ಮಿಸಿತು. ಅಶ್ವದಳದ ದರ್ಜೆಗಳ ಸೃಷ್ಟಿಯು 14ನೇ ಮತ್ತು 15ನೇ ಶತಮಾನಗಳಲ್ಲಿನ ಶ್ರೀಮಂತ ವರ್ಗದವರ ನಡುವೆ ಸಂಪ್ರದಾಯಾನುಸಾರಿಯಾಯಿತು, ಮತ್ತು ಸ್ವತಃ ದರ್ಜೆ ಎಂಬ ಶಬ್ದವನ್ನು ಒಳಗೊಂಡಂತೆ, ಇದು ಸಮಕಾಲೀನ ಗೌರವಗಳ ಪದ್ಧತಿಗಳಲ್ಲಿ ಈಗಲೂ ಪ್ರತಿಬಿಂಬಿತವಾಗಿದೆ. ಅಶ್ವದಳದ ಗಮನಾರ್ಹ ದರ್ಜೆಗಳ ಉದಾಹರಣೆಗಳೆಂದರೆ:
ಗ್ರೇಟ್‌ ಬ್ರಿಟನ್‌ ಮತ್ತು ಐರ್ಲೆಂಡ್‌ನಲ್ಲಿನ ಪರಂಪರಾಗತ ನೈಟ್‌ ಪದವಿಗಳು
ಆದಾಗ್ಯೂ, ಬ್ರಿಟಿಷ್‌ ಕಿರುದ್ವೀಪಗಳಲ್ಲಿ ಪರಂಪರಾಗತ ನೈಟ್‌ ಪದವಿಯ ಕುರಿತಾದ ನೆಪೋಲಿಯನ್ನನ ಯೋಜನೆಯ ಕುರುಹುಗಳು ಕಂಡುಬರುತ್ತವೆ. ಈ ಕೆಳಗೆ ನೀಡಿರುವ ಎಲ್ಲಾ ಮೂರು ಪದವಿಗಳೂ ಗಮನಾರ್ಹವಾಗಿ ವೆಲ್ಷ್‌‌-ನೋರ್ಮಾನ್‌‌ ಫಿಟ್ಜ್‌ಜೆರಾಲ್ಡ್‌‌ ರಾಜವಂಶಕ್ಕೆ ಸೇರುತ್ತವೆ; ಅರ್ಲ್‌ಗಳ ಪ್ಯಾಲಟೀನ್‌‌ ಆಗಿ ಕಾರ್ಯನಿರತರಾಗಿರುವ ಡೆಸ್ಮಂಡ್‌ನ ಅರ್ಲ್‌ಗಳಿಂದ ಇವು ಸೃಷ್ಟಿಸಲ್ಪಟ್ಟಿದ್ದು, ಅವರ ರಕ್ತಸಂಬಂಧಿಗಳಿಗಾಗಿ ಮೀಸಲಾಗಿವೆ. ಒ'ಷೌಘನೆಸ್ಸೆಗಳದ್ದು ಮತ್ತೊಂದು ಐರಿಷ್‌ ಕುಟುಂಬವಾಗಿತ್ತು; ಶರಣಾಗುವಿಕೆ ಮತ್ತು ಮರುಮಂಜೂರಾತಿಯ (ಇದು ಇಂಗ್ಲಂಡ್‌‌ನ VIIIನೇ ಹೆನ್ರಿಯಿಂದ ಮೊದಲು ಸ್ಥಾಪಿಸಲ್ಪಟ್ಟಿತು) ಕಾರ್ಯನೀತಿಯ ಅಡಿಯಲ್ಲಿ 1553ರಲ್ಲಿ ಈ ಕುಟುಂಬದವರಿಗೆ ನೈಟ್‌ ಪದವಿಗಳನ್ನು ನೀಡಲಾಯಿತು. 1611ರಿಂದಲೂ, ಬ್ರಿಟಿಷ್‌ ಸಿಂಹಾಸನವು ಬ್ಯಾರನೆಟ್‌ ಪದವಿಯ ರೂಪದಲ್ಲಿ ಒಂದು ಪರಂಪರಾಗತ ಬಿರುದನ್ನು ನೀಡುತ್ತಾ ಬಂದಿದೆ. ನೈಟ್‌ಗಳ ರೀತಿಯಲ್ಲಿ, ಬ್ಯಾರನೆಟ್‌ಗಳಿಗೆ ಸರ್‌‌ ಎಂಬ ಬಿರುದನ್ನು ಪ್ರದಾನಮಾಡಲಾಗುತ್ತದೆ. ಬ್ಯಾರನೆಟ್‌ಗಳು ಈ ಕ್ಷೇತ್ರದ ಸಮಾನ ಸ್ಕಂಧರಲ್ಲ ಮತ್ತು ಶ್ರೀಮಂತ ಶಾಸನಸಭೆಯು ಒಂದು ಪರಂಪರಾಗತ ಶಾಸನಸಭೆಯಾಗಿದ್ದಾಗ ಅದರಲ್ಲಿ ಅವರು ಸ್ಥಾನಗಿಟ್ಟಿಸಲಿಲ್ಲ; ಆದ್ದರಿಂದ, ನೈಟ್‌ ಪದವಿ ಪಡೆದವರ ರೀತಿಯಲ್ಲಿಯೇ ಅವರೂ ಸಹ ಬ್ರಿಟಿಷ್‌ ಕುಲೀನತೆಯ ಪದ್ಧತಿಯ ದೃಷ್ಟಿಯಲ್ಲಿ ಶ್ರೀಸಾಮಾನ್ಯರ ಹಾಗೆ ಉಳಿದುಕೊಂಡರು. ಆದಾಗ್ಯೂ, ನೈಟ್‌ಗಿಂತ ಭಿನ್ನವಾಗಿ, ಈ ಬಿರುದು ಪರಂಪರಾಗತವಾಗಿದೆ ಮತ್ತು ಇದನ್ನು ಪಡೆದವರು ಒಂದು ಪ್ರಶಸ್ತಿಯನ್ನು ಸ್ವೀಕರಿಸುವುದಿಲ್ಲ. ಆದ್ದರಿಂದ ಈ ಸ್ಥಾನವನ್ನು, ಅಶ್ವದಳದ ಬ್ರಿಟಿಷ್‌ ದರ್ಜೆಗಳ ಅಡಿಯಲ್ಲಿನ ನೈಟ್‌ ಪದವಿಗಳೊಂದಿಗೆ ಹೋಲಿಸುವುದಕ್ಕಿಂತ ಹೆಚ್ಚಾಗಿ, ರಿಟ್ಟರ್‌‌‌ ನಂಥ ಭೂಖಂಡದ ಕುಲೀನತೆಯ ಐರೋಪ್ಯ ದರ್ಜೆಗಳಲ್ಲಿನ ಪರಂಪರಾಗತ ನೈಟ್‌ ಪದವಿಗಳೊಂದಿಗೆ ಹೆಚ್ಚು ಹೋಲಿಸಬಹುದು.
ಇವನ್ನೂ ನೋಡಿ
ಹೋಲಿಕೆಯ ಪರಿಕಲ್ಪನೆಗಳು:
ಬಾಹ್ಯ ಕೊಂಡಿಗಳು
ವರ್ಗ:ಅಶ್ವಾರೋಹಿ ಸೈನಿಕರು
Cavalleria medievale Вершник
ಗುಂಪುಗಳು
ಸಾಮಾನ್ಯ ಆಸಕ್ತಿ, ಉದ್ದೇಶಗಳನ್ನು ಹೊಂದಿದ್ದು ಅವಕ್ಕಾಗಿ ಒಟ್ಟಾಗಿ ಕಾರ್ಯನಿರತವಾಗಬಲ್ಲ ಜನಸಮೂಹಕ್ಕೆ ಸಮಾಜಶಾಸ್ತ್ರದಲ್ಲಿ ಈ ಹೆಸರಿದೆ (ಗ್ರೂಪ್ಸ್‌). ನಾವು ಹೆಚ್ಚು ಕಡಿಮೆ ನಮ್ಮ ಇಡೀ ಆಯುಷ್ಯವನ್ನು ಗುಂಪುಗಳಲ್ಲಿಯೇ ಕಳೆಯುತ್ತೇವೆ. ಕುಟುಂಬದಲ್ಲಿ ಹುಟ್ಟಿ, ಬಳಗ, ನೆರೆಹೊರೆ, ಆಟದ ಗುಂಪು, ವಿದ್ಯಾಲಯ, ಮಠ, ವೃತ್ತಿ ಗುಂಪುಗಳು, ರಾಜಕೀಯ ಪಕ್ಷ ಮುಂತಾದ ಗುಂಪುಗಳನ್ನು ಸೇರುತ್ತ, ಕಟ್ಟುತ್ತ ಜೀವಿಸುತ್ತೇವೆ. ಈ ಗುಂಪುಗಳು ಅಸಂಖ್ಯ. ರಚನೆ ಮತ್ತು ಕ್ರಿಯೆಗಳಲ್ಲೂ ಇವು ಭಿನ್ನವಾಗಿವೆ. ವ್ಯಕ್ತಿಜೀವನದ ಮೇಲೆ ಇವು ಬೀರುವ ಪ್ರಭಾವದಲ್ಲಿಯೂ ಅಂತರವಿದೆ. ಈ ಬಗೆಗಿನ ಶಾಸ್ತ್ರೀಯ ಅಭ್ಯಾಸವನ್ನು ಸಮಾಜವಿಜ್ಞಾನಿಗಳು ಮಾಡುತ್ತಿದ್ದಾರೆ. ಇಲ್ಲಿ ಸಾಮಾಜಿಕವಾಗಿ ಅವುಗಳ ರಚನೆ ಮತ್ತು ಮನಶ್ಯಾಸ್ತ್ರರೀತ್ಯ ಅವುಗಳ ವರ್ತನೆಗಳ ಬಗ್ಗೆ ವಿವೇಚಿಸಿದೆ.
ಸಾಮಾಜಿಕ ಪ್ರಕಾರಗಳು, ಸಮಷ್ಟಿಗಳು ಮತ್ತು ಸಾಮಾಜಿಕ ಗುಂಪುಗಳು
ಗುಂಪು ಅಥವಾ ಸಮೂಹದ ವ್ಯಾಖ್ಯೆಯ ಬಗ್ಗೆ ಒಮ್ಮತವಿಲ್ಲ. ಒಬ್ಬರಿಗಿಂತ ಹೆಚ್ಚು ಜನರನ್ನು ಇದು ಸೂಚಿಸುತ್ತದೆ - ಎಂಬುದು ಮಾತ್ರ ನಿರ್ವಿವಾದವಾದ ಅಂಶ. ಸಮಾಜವಿಜ್ಞಾನಿ ಸ್ಮಾಲ್ ಹೇಳುವಂತೆ ಗುಂಪು ಎಂಬುದು ಸಮಾಜವಿಜ್ಞಾನಿಗಳು ಬಳಸುವ ಅತಿಸಾಮಾನ್ಯವಾದ ಮತ್ತು ವರ್ಣರಹಿತವಾದ ಶಬ್ದ. ಅನೇಕ ರೀತಿಯ ಮಾನವ ಸಮುಚ್ಚಯಗಳಿಗೆ ಇದನ್ನು ಅನ್ವಯಿಸಲಾಗುತ್ತದೆ. ಹಲವು ಸಂದರ್ಭಗಳಲ್ಲಿ ನಾವು ಕೆಲವು ಸಮಾನ ಗುಣವಿಶೇಷಗಳಿರುವ ಜನರನ್ನು ಗುಂಪುಗಳೆಂದು ಕರೆಯುತ್ತೇವೆ. ಉದಾಹರಣೆಗೆ ಮುದುಕರು, ಕಪ್ಪುವರ್ಣದವರು, ಗ್ರಾಮವಾಸಿಗಳು, ಪದವೀಧರರು, ಆದಾಯತೆರಿಗೆ ಕೊಡುವವರು, ಕ್ರಿಕೆಟ್ ಅಭಿಮಾನಿಗಳು, ವಿವಾಹಿತರು, ಚಪ್ಪಟೆ ಮೂಗಿನವರು ಇತ್ಯಾದಿ. ಇವರೆಲ್ಲ ಬೇರೆ ಬೇರೆ ಪ್ರಕಾರಗಳಿಗೆ ಸೇರಿದವರು. ಎಲ್ಲ ಮುದುಕರೂ ಅಥವಾ ಎಲ್ಲ ವಿವಾಹಿತರೂ ಅಥವಾ ಎಲ್ಲ ಚಪ್ಪಟೆ ಮೂಗಿನವರು ಒಂದೇ ಗುಂಪಿಗೆ ಸೇರಿದ ಸದಸ್ಯರಲ್ಲ. ಸಾಮಾಜಿಕ ಗುಂಪುಗಳಿಗೆ ಅವಶ್ಯವಾದ ಸಾಮಾನ್ಯ ಉದ್ದೇಶ, ಪರಸ್ಪರ ಸಂಬಂಧ, ಮಾನಸಿಕ ಸಂಪರ್ಕಗಳು ಇಲ್ಲದಿರುವುದರಿಂದ ಅವನ್ನು ಗುಂಪುಗಳು ಎನ್ನಲಾಗದು. ಅವು ಕೇವಲ ಸಾಮಾಜಿಕ ಪ್ರಕಾರಗಳು. ಅವು ಎಂದಾದರೊಮ್ಮೆ ಸಾಮಾನ್ಯ ಆಸಕ್ತಿಯನ್ನು ಹೊಂದಿ ಸಂಘಟಿತವಾಗಿ ಸಾಮಾಜಿಕ ಗುಂಪುಗಳಾಗಬಹುದು.
ವ್ಯಕ್ತಿಗಳು ಅನೇಕ ಸಂದರ್ಭಗಳಲ್ಲಿ ಭೌಗೋಳಿಕವಾಗಿ ಒಬ್ಬರಿಗೊಬ್ಬರು ಹತ್ತಿರ ಇರುವುದುಂಟು. ರೈಲು ನಿಲ್ದಾಣದಲ್ಲಿ ನೂರಾರು ಜನ ಒಂದೆಡೆ ಸೇರುತ್ತಾರೆ. ಅಷ್ಟರಿಂದಲೇ ಅದೊಂದು ಸಾಮಾಜಿಕ ಗುಂಪು ಆಗಲಾರದು. ಆದರೆ ಅದೊಂದು ಗುಂಪಾಗಿ ಪರಿವರ್ತನೆಗೊಳ್ಳಲು ಹೆಚ್ಚು ಹೊತ್ತು ಬೇಕಿಲ್ಲ. ಒಬ್ಬಿಬ್ಬರು ಜಗಳವಾಡಿದರೆನ್ನಿ. ಉಳಿದವರು ಹೇಳುತ್ತ, ಕೇಳುತ್ತ, ಕೈಕಾಲು ಬಾಯಿಗಳನ್ನು ಅಲುಗಾಡಿಸುತ್ತ ಕೂಡಿಕೊಳ್ಳುತ್ತಲೇ ಅದೊಂದು ಅಲ್ಪಾಯುವಾದ ಸಾಮಾಜಿಕ ಗುಂಪಾಗುವುದು. ಹಾಗೆಯೇ ಬೀದಿಗಳಲ್ಲಿ, ಮೂಲೆಗಳಲ್ಲಿ ಸಣ್ಣದೊಡ್ಡ ಸಮುದಾಯಗಳಲ್ಲಿ, ಪ್ರದೇಶಗಳಲ್ಲಿ, ರಾಷ್ಟ್ರಗಳಲ್ಲಿ ಇರುವ ಜನರೆಲ್ಲ ಗುಂಪುಗಳಲ್ಲ, ಕೇವಲ ಸಮಷ್ಟಿಗಳು. ಈ ಸಮಷ್ಟಿಗಳಲ್ಲಿ ಅಂತರ್ಗತವಾಗಿ ಕುಟುಂಬಗಳು, ಒಡನಾಡಿ ಗುಂಪುಗಳು, ಕಾರ್ಮಿಕ ಸಂಘಗಳು, ಪ್ರೇಕ್ಷಕ ವೃಂದದವರು, ಸೈನ್ಯ, ರಾಜಕೀಯ ಪಕ್ಷಗಳೇ ಮೊದಲಾದ ಅನೇಕ ಸಾಮಾಜಿಕ ಗುಂಪುಗಳಿರುತ್ತವೆ.
ಹಾಗಾದರೆ ಸಾಮಾಜಿಕ ಗುಂಪುಗಳೆಂಬ ಸಂಕಲನಗಳು ಯಾವುವು? ಪರಸ್ಪರ ಅಂತರಕ್ರಿಯೆಯಲ್ಲಿರುವ ಇಬ್ಬರು ಅಥವಾ ಹೆಚ್ಚು ಜನರ ಸಂಕಲನವೇ ಗುಂಪು ಎನ್ನಬಹುದು. ಸಮಾಜಶಾಸ್ತ್ರಜ್ಞರಾದ ರಾಬರ್ಟ್ ಮೆಕಾಯ್ವರ್ ಹೇಳುವಂತೆ ಪರಸ್ಪರ ಸಾಮಾಜಿಕ ಸಂಬಂಧಗಳಿಂದ ಬಿಗಿಯಲ್ಪಟ್ಟ ವ್ಯಕ್ತಿಗಳ ಸಂಕಲನಕ್ಕೆ ಸಾಮಾಜಿಕ ಗುಂಪು ಎಂಬ ಹೆಸರು ಸಲ್ಲುತ್ತದೆ. ಯುಬಾಂಕನ ಪ್ರಕಾರ ಮಾನಸಿಕ ಸಂಪರ್ಕದ ಮೂಲಕ ಪರಸ್ಪರ ಪ್ರಭಾವ ಬೀರುವ ಇಬ್ಬರು ಅಥವಾ ಹೆಚ್ಚು ಜನರಿದ್ದರೆ ಅದು ಗುಂಪು. ಬೋಗಾರ್ಡಸ್ ಕೊಟ್ಟ ವ್ಯಾಖ್ಯೆ ಹೀಗಿದೆ: ಸಾಮಾನ್ಯ ಉದ್ದೇಶಗಳನ್ನುಳ್ಳ, ಪರಸ್ಪರ ಪ್ರಚೋದಿಸುವ, ಸಮನಿಷ್ಠೆಯನ್ನು ಹೊಂದಿದ, ಒಂದೇ ತೆರನಾದ ಚಟುವಟಿಕೆಗಳಲ್ಲಿ ಪಾಲುಗೊಳ್ಳುತ್ತಿರುವ ಇಬ್ಬರು ಅಥವಾ ಹೆಚ್ಚು ಜನರನ್ನು ಗುಂಪೆನ್ನಬಹುದು; ಒಟ್ಟಿನಲ್ಲಿ, ಸಾಮಾಜಿಕ ಗುಂಪುಗಳಾಗಲು ಇಬ್ಬರು ಅಥವಾ ಹೆಚ್ಚು ವ್ಯಕ್ತಿಗಳು ಪರಸ್ಪರ ಸಾಮಾಜಿಕ ಸಂಬಂಧಗಳನ್ನು ಹೊಂದಿರಬೇಕು. ಭೌತಿಕ ಸಾಮೀಪ್ಯ ಬೇಕಾಗಿಲ್ಲ. ಆದರೆ ಮಾನಸಿಕ ಸಂಪರ್ಕವಿರಬೇಕು. ಕಿಂಚಿತ್ತಾದರೂ ಸದಸ್ಯತ್ವ ಹಾಗೂ ಪ್ರಭೇದದ ಅರಿವು ಹೊಂದಿರಬೇಕು; ಸಮಾನ ಉದ್ದೇಶ ಮತ್ತು ಒಮ್ಮನಸ್ಸು ಇರಬೇಕು. ಈ ಎಲ್ಲ ಲಕ್ಷಣಗಳು ಎಲ್ಲ ಗುಂಪುಗಳಲ್ಲಿ ಒಂದೇ ಸಮನಾಗಿ ಇರುವುದಿಲ್ಲ. ಹಾಗೆಂದೇ ಗುಂಪುಗಳ ಸ್ವರೂಪ, ರಚನೆ ಮತ್ತು ಕಾರ್ಯಗಳಲ್ಲಿ ವೈವಿಧ್ಯ ಕಂಡುಬರುತ್ತದೆ.
ಗುಂಪಿನ ಹುಟ್ಟು
ಗುಂಪುಗಳು ಹುಟ್ಟುವುದೇಕೆ ಎಂಬ ಪ್ರಶ್ನೆಯನ್ನು ಚಿಂತಕರು ಇಂದಿಗೂ ಸಮರ್ಪಕವಾಗಿ ಉತ್ತರಿಸಿಲ್ಲ. ಹಿಂದಿನ ಸಮಾಜಶಾಸ್ತ್ರಜ್ಞರು ಗುಂಪುಕಟ್ಟುವುದಕ್ಕೆ ನಮ್ಮಲ್ಲಿರುವ ಯೂಥ ಪ್ರವೃತ್ತಿಯೇ ಮೂಲವೆಂದು ನಂಬಿದ್ದರು. ಆ ಮೂಲಪ್ರವೃತ್ತಿಯನ್ನು ಕಂಡವರಿಲ್ಲ. ತಿಳಿಯದ ಕಾರಣವೊಂದಕ್ಕೆ ನಾಮಕರಣ ಮಾಡಿದಂತಾಯಿತು ಅಷ್ಟೆ. ಕೆಲವರ ಪ್ರಕಾರ ಗುಂಪಿನ ಸೃಷ್ಟಿ ಆಕಸ್ಮಿಕ. ಒಮ್ಮೆ ಅದು ಹುಟ್ಟಿತೋ ಅದರಿಂದ ನಮ್ಮ ಅಸ್ಥಿತ್ವಕ್ಕೆ ಲಾಭವಿದೆಯೆಂದು ಗೋಚರಿಸಿ ನಾವು ಸಮೂಹ ಜೀವನವನ್ನು ಮುಂದುವರೆಸಿಕೊಂಡು ಬಂದೆವು. ಇನ್ನು ಕೆಲವರ ಪ್ರಕಾರ ಸಮೂಹ ಜೀವನ ಮಾನವನ ಅನುಭವದಿಂದ ಬಂದುದು. ಅದು ಕಲಿತ ಗುಣ. ಸೊರೊಕಿನ್ ಮತ್ತಿತರ ಲೇಖಕರು ಸಮೂಹರಚನೆಗೆ ಕಾರಣವಾದ ಕೆಲವು ಅಂಶಗಳನ್ನು ಗುರುತಿಸಿದ್ದಾರೆ. ಅವುಗಳಲ್ಲಿ ರಕ್ತಸಂಬಂಧ, ವಿವಾಹ, ಸಮಾನ ಧರ್ಮ ಮತ್ತು ಸಂಸ್ಕಾರಗಳು, ಭಾಷೆ, ಕಟ್ಟಳೆಗಳು, ಭೌಗೋಳಿಕ ಕಾರಣಗಳು, ಪ್ರಭೇದದ ಅರಿವು, ಆರ್ಥಿಕ ಅಗತ್ಯಗಳು, ಸಾಮಾನ್ಯ ವೈರಿ ಮತ್ತು ಸಂಕಟಗಳಿಂದ ಸಂರಕ್ಷಣೆ, ಸಮಾನ ಅನುಭವ - ಇವು ಕೆಲವು. ಗುಂಪುಗಳ ಹುಟ್ಟಿನ ಬಗ್ಗೆ ಇನ್ನೂ ಒಂದು ವಿವಾದವಿದೆ. ಮಾನವರ ಮೊದಲ ಗುಂಪು ಯಾವುದು? ಬಣವೇ? ತಂಡವೇ? ಕುಟುಂಬವೇ? ಸಮಾಜವಿಜ್ಞಾನಿಗಳು ಈ ಪ್ರಶ್ನೆಗೆ ಇನ್ನೂ ಉತ್ತರಿಸಿಲ್ಲ. ಅನೇಕರು ಕುಟುಂಬವೇ ಆದಿಮ ಗುಂಪೆಂದು ನಂಬುತ್ತಾರೆ.
ಮಹತ್ತ್ವ
ನಮ್ಮ ದೈಹಿಕ ಮತ್ತು ಮಾನಸಿಕ ಆವಶ್ಯಕತೆಗಳನ್ನು ಪೂರೈಸಿಕೊಳ್ಳಲು ಗುಂಪುಗಳು ಬೇಕು. ಗುಂಪುಗೂಡುವಿಕೆ ಮೂಲಪ್ರವೃತ್ತಿಯಿಂದ ಬಂದಿರಲಿ ಅಥವಾ ಸಮಾಜಜನ್ಯವಿರಲಿ, ಅದು ಅನಿವಾರ್ಯ. ನಮ್ಮ ವಿಘ್ನಗಳಿಗೆ ಸಂಕಟಗಳಿಗೆ ಗುಂಪಿನಿಂದಲೇ ಪರಿಹಾರ ಸಾಧ್ಯ. ಏಕಾಕಿಯಾಗಿ ಬಾಳುವುದು ಒಂದು ಶಿಕ್ಷೆ ಎಂದು ಎಲ್ಲ ಸಮಾಜಗಳೂ ಭಾವಿಸುತ್ತವೆ. ನಮ್ಮ ಮೌಲ್ಯಗಳೂ ಒಳಿತು ಕೆಡಕುಗಳೂ ವ್ಯಕ್ತಿತ್ವದ ಹಾಸುಹೊಕ್ಕಗಳೂ ಗುಂಪಿನಿಂದಲೇ ಬರುತ್ತವೆ. ವ್ಯಕ್ತಿಗಳ ನಿಯಂತ್ರಣವೂ ಗುಂಪಿನ ಕೆಲಸ. ವಿವಿಧ ರೀತಿಯ ಗುಂಪುಗಳು ವ್ಯಕ್ತಿ ಮತ್ತು ವಿಸ್ತೃತ ಸಮಾಜದ ನಡುವೆ ಇರುವ ಕೊಂಡಿಗಳಂತಿವೆ. ಭಾವನಾತ್ಮಕ ಸ್ಥಿರತೆಯೂ ಗುಂಪುಗಳ ಕಾಣಿಕೆ. ಕುಟುಂಬದಂಥ ಆತ್ಮೀಯ ಗುಂಪುಗಳಿಲ್ಲದೆ ಮಕ್ಕಳು ದಾರಿ ತಪ್ಪುವುದನ್ನು ನೋಡಿದಾಗ ಈ ಮಾತಿನ ಅರ್ಥವಾಗುತ್ತದೆ. ಗುಂಪುಗಳಿಂದಲೇ ನಮ್ಮ ಅನೇಕ ಮಾನಸಿಕ ತೊಡಕುಗಳಿಗೂ ರೋಗಗಳಿಗೂ ಚಿಕಿತ್ಸೆ ಸಿಕ್ಕುವುದೆಂದು ನಾವೀಗ ತಿಳಿದಿದ್ದೇವೆ. ಅಪರಾಧ ನಿವಾರಣಾ ಕೇಂದ್ರಗಳಲ್ಲಿ ತಪ್ಪಿತಸ್ಥರನ್ನು ಆತ್ಮೀಯ ವೃಂದಗಳಲ್ಲಿ ತೊಡಗಿಸುವುದನ್ನು ನಾವು ಕಾಣುತ್ತೇವೆ. ದುಶ್ಚಟಗಳನ್ನು ಬಿಡಿಸುವಾಗ, ಮಾನಸಿಕ ರೋಗಗಳನ್ನು ನಿವಾರಿಸುವಾಗ ವೃಂದಗತ ಉಪಚಾರ ನೀಡುತ್ತಾರೆ. ಹೀಗೆ ಮಾನವನ ಮಾನವೀಕರಣಕ್ಕೆ ಗುಂಪುಗಳು ಅತ್ಯವಶ್ಯವಾಗಿವೆ.